15:14 / 11.07.2020 715 pdf Ўқиш режими + -\nСувнинг инсон ҳаётида тутган ўрни ҳақида Қуръондаги оятларни ўқир эканмиз, бугунги кун кўзи билан қараганда ҳамма биладиган оддий далиллардек қабул қилишга ўрганиб қолганмиз. Чунки замонавий илм-фан кашфиётлари сабабли биз бугун табиатда сувнинг айланиш жараёни қандай рўй беришидан озми-кўпми хабардормиз. Аммо Қуръони Карим оятларида сув Аллоҳ таоло томонидан инсонларга ато этилган энг улуғ неъмат экани, агар уни Аллоҳ осмондан ёғдирмаса ёки уни денгиз сувидай шўр қилиб қўйса, одамзод қандай аҳволга тушиши баён қилиб берилган:\n«Биз осмондан баракотли сув – ёмғир ёғдириб, унинг ёрдамида боғ-роғларни ва ўриб олинувчи дон-дунларни ҳамда тизилган (мевали) новдалари бўлган баланд хурмоларни ундириб-ўстирдик. Бандаларга ризқ бўлсин учун (мана шундай қилдик). Яна у (сув) ёрдамида ўлик шаҳарни – ерни тирилтирдик» (Қоф сураси, 9-11 оятлар).\n«Ва Биз осмондан ўлчов билан сув ёғдириб, уни ерга жойлаб қўйдик. Шак-шубҳасиз, Биз уни кетказишга ҳам қодирдирмиз. Сўнг Биз сизлар учун у ёрдамида хурмо ва узум боғларини пайдо қилдик. Сизлар учун у (боғларда) яна кўп мевалар бўлур, сизлар улардан ейсизлар» (Муъминун сураси, 18-19 оятлар).\nБарчаларимиз ҳар куни литрлаб ичадиган сувимизнинг қаердан келгани, у нега чучук қилиб қўйилгани ҳақида кўпам бош қотириб кўрмаймиз. Франциялик тиббиёт олими Морис Букай «Таврот, Инжил, Қуръон ва ҳозирги илм» китобида бундай ёзади: «Қуръони Каримдаги мана бу оят бир эътибор қилинг: «Сизлар ўзларингиз ичадиган сув ҳақида ҳеч ўйлаб кўрдингларми? Уни булутлардан сизлар ёғдирдингларми ёки Биз ёғдирувчимизми?! Агар Биз хоҳласак, уни шўр қилиб қўйган бўлур эдик. Шукр қилмайсизларми?!» (Воқеа сураси, 68-70 оятлар). Аллоҳ чучук сувни хоҳласа шўр сув қилиб қўйиши мумкинлиги илоҳий қудратга ишора. Илоҳий қудрат, шунингдек, булутлардан ким ёмғир ёғдириши, инсон хоҳласа ҳам бу ишни қила олмаслиги билан яна бир марта таъкидланяпти.\nБизнинг давримизга келиб замонавий илм-фан технологиялари ривожланиши натижасида бугун сунъий равишда ёмғир ҳосил қилиш мумкин. Шунга асосланиб Қуръондаги оятни ёлғонга чиқарса бўладими? Жавоб аниқ – йўқ, чунки бу борада инсоннинг имкониятлари қанчалик чегаралангани ва сунъий ёмғир ҳосил қилишда замонавий технологиялар атрофдаги кўплаб табиий ҳолатларга боғлиқ экани ҳеч кимга сир эмас. Франция метеорология хизматининг мутахассисларидан бири М.А.Фаси Бутунжаҳон энциклопедиясининг «Ёғинларнинг тушиши» бобида бундай деб ёзади: «То булут ўз тадрижий ривожланишининг маълум босқичига чиқмагунича (вояга етмагунича) ёки ёмғир булутига хос зарур хусусиятларга эга бўлмагунича ҳеч қачон бу булутда сунъий равишда ёмғир ҳосил қилиб бўлмайди». Демак, то булутда маълум табиий ўзгариш рўй бермас экан, инсон ҳеч қачон техник воситалар ёрдамида унда сунъий равишда ёмғир ярата олмайди. Агар бунинг имкони бўлганида Ер куррасида қурғоқчилик муаммоси қолмаган бўларди, ваҳоланки, бу муаммо ҳалигача тугатилган эмас. Ёмғирга хўжайинлик қилиш ва об-ҳавони инсон хоҳишига кўра бошқариш орзулигича қолиб кетишини замонавий илм-фан ҳам тан олди».\nМуҳаммад Нофеъ Муҳаммад юсуф тайёрлади.\n«Ҳилол» журналининг 6(15)сонидан\nАбдулазиз 03:12 / 12.07.2020\nАллохнинг буюк нематига бой ерда яшаетганимга Алхамдуллилах Аллохим узинга шукур касалликларни хам шу нематинг билан даволаябмиз Я Роббим Аллохим берган нематларинга шукур\n13:02 / 11.07.2020 1399\n18:24 / 11.07.2020 1161\nИмом раҳматуллоҳи алайҳ Шомда христиан жамоасига дуч келди. У зот жамоатнинг пешвосини кўриш ва мажлисида иштирок этиш учун уларга қўшилиб ўтириб олди. Бир оз давоми...\n6682 07:30 / 22.02.2019\nИброҳим ибн Адҳам бир ғамгин кишини кўриб, .Биродар, мен сиздан учта савол сўрайман, жавоб берасиз,, деди. У рози бўлди. Иброҳим ибн Адҳам сўради ndash Бу дунёда давоми...\n506 08:00 / 10.12.2020\n1119 14:10 / 03.02.2019\n9076 15:45 / 13.02.2019\n100 17:27 / 03 март\n54264 11:58 / 10.10.2018\n67605 11:56 / 10.10.2018\n18107 15:03 / 10.03.2020


«Реал» «Олтин тўп»ни Бенземага бериш кераклигига шаъма қилди\nФранция миллий жамоаси Миллатлар лигаси финалида Испанияни мағлуб этгач, Мадриднинг «Реал» клуби французларни ғалаба билан табриклади.\n«Франция миллий жамоаси ва франциялик футбол мухлисларини Миллатлар лигаси бош соврини билан қутлаймиз. Шунингдек, клубимизнинг ажойиб ўйинчиси Карим Бенземани ҳам табриклаймиз, «Олтин тўп», - дея ёзилади «Реал» клубининг твиттердаги расмий саҳифасида.\nМаълумот учун, Бензема France Football томонидан «Олтин тўп»га даъвогар 30 футболчи сафига киритилган.\nЭслатиб ўтамиз, Франция Миллатлар лигасининг 2-ғолиби бўлди. Бензема шу куни гол киритиб, ўйиннинг энг яхши футболчиси деб топилди. Бунгача ушбу турнирнинг илк совриндори Португалия миллий жамоаси бўлганди.


Сиёсий бошпана бериш тўғрисидаги илтимоснома қандай ёзилади?\nСиёсий бошпана бериш тўғрисидаги илтимоснома қандай...\n11.05.2018 22:59 0 1312\nИчки ишлар вазирининг буйруғи (2018 йил 10 майда 3008-сон билан рўйхатдан ўтказилган) билан сиёсий бошпана бериш тўғрисидаги илтимоснома шакли тасдиқланди, деб хабар бермоқда «Норма».\nНашрнинг эслатишича, уни олиш тартиб-таомиллари Ўзбекистон Республикасида сиёсий бошпана бериш тартиби тўғрисидаги низом (2017 йил 29 майдаги ПФ–5060-сон Фармонга илова) билан белгиланади.\nҲужжатда ўзи тўғрисидаги стандарт маълумотлардан (Ф.И.О., туғилган санаси ва жойи, фуқаролиги, миллати ва паспорт маълумотлари) ташқари шахс бошқа давлатда ёки яшаш жойида нималар учун таъқиб қилинаётганлигини, шунингдек бундай хавф юзага келиши сабабларини кўрсатиш талаб этилади.\nБундан ташқари, илтимосномада сиёсий бошпана сўралаётган яқин қариндошларни ҳам кўрсатиш мумкин. Бу ҳолда улар ҳам илтимосномани имзолашлари керак бўлади.\nҲужжат Қонун ҳужжатлари маълумотлари миллий базасида эълон қилинган ва 2018 йил 10 майдан кучга кирди.\nсиёсий бошпана илтимоснома\nЖамият 27/02, 12:00


“Расулуллоҳ соллаллоҳу алайҳи ва саллам қиёматда менга шафоатчи ва гувоҳ бўлсинлар, десангиз…” туркумидан 7- ҳадис “Дин насиҳатдир” — KUKALDOSH.UZ\n25.11.2018 / - Мақолалар, Ҳадис, Янгиликлар\nعَنْ أَبِي رُقَيَّةَ تَمِيمِ بْنِ أَوْسٍ الدَّارِيِّ رَضِيَ اللهُ عَنْهُ: أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: «الدِّينُ النَّصِيحَةُ. قُلْنَا: لِمَنْ؟ قَالَ: لِلَّهِ، وَلِكِتَابِهِ، وَلِرَسُولِهِ، وَلأَئِمَّةِ الْمُسْلِمِينَ، وَعَامَّتِهِمْ«. (رواه مسلم).\n— Дин бу насиҳатдир.\n— Ким учун? — деб сўрадик биз.\n— Аллоҳ учун, Унинг китоби учун, Расули учун ҳамда мусулмонларнинг раҳбарлари ва оммалари учун! — деб жавоб бердилар Набий соллаллоҳу алайҳи ва саллам. (Муслим ривоятлари).\n— Аллоҳга насиҳат\n— Аллоҳнинг китобига насиҳат\nа) Уни кўп ўқимоғи ва ёд олишга интилмоғи керак. Расулуллоҳ соллаллоҳу алайҳи ва саллам дедилар: «Қуръон ўқинглар. Зеро, у Қиёмат куни ўқиганлар учун шафоатчи бўлиб келади». (Муслим ривоятлари).\nб) Қуръони каримни чиройли овоз билан, дона-дона қилиб, тартил билан ўқиш. Расулуллоҳ соллаллоҳу алайҳи ва саллам дедилар: «Қуръонни чиройли овоз билан ўқишга интилмаган киши биздан эмас!»\nв) Унинг маънолари устида чуқур фикр юритиш ва мазмунини англашга интилиш даркор: «Ахир улар Қуръонни тадаббур қилмайдиларми?! Ёки уларнинг дилларида қулфлари борми?!» (Муҳаммад сураси, 24-оят).\nг) Аллоҳнинг китобини ёд олишлари учун ёшларга Қуръони каримни ўргатиб, дарс бериш керак. Усмон разияллоҳу анҳудан ривоят: Мен Расулуллоҳ соллаллоҳу алайҳи ва салламнинг бундай деганларини эшитганман: «Сизларнинг энг яхшиларингиз Қуръонни ўрганган ва бошқаларга ҳам ўргатганларингиздир».\nд) Қуръонни чуқур фаҳмлаб амал қилиш. «Эй мўминлар! Сизлар нега ўзларингиз қилмайдиган нарсани қиламиз деб айтурсизлар?! Сизларнинг ўзингиз қилмайдиган ишни гапиришингиз Аллоҳ наздида ўта манфур ишдир». (Саф сураси, 2-3-оятлар).\n— Расулуллоҳ соллаллоҳу алайҳи ва салламга насиҳат\nПайғамбар соллаллоҳу алайҳи ва саллам вафот топганларидан сўнг у кишига насиҳат қилиш учун мусулмонлар қуйидагиларни қилишлари лозим:\nРасулуллоҳ соллаллоҳу алайҳи ва саллам сийратларини ўқиб-ўрганмоқ, ахлоқ ва одоблари билан ўзини зийнатламоқ, сўз ва амалда суннатларига риоя қилмоқ, ҳаётлари ва турмуш тарзларидан дарсу ибрат, панд-насиҳат олмоқ, суннатларини одамлар орасида ёймоқ, суннатларини душманлар иғво-туҳматидан, адашган тоифалар даъволаридан ҳамда динда ғулув кетувчилар унга олиб кирган бидъат-хурофотлардан ҳимоя қилмоқ.\n— Мусулмон раҳбарларга насиҳат\nРаҳбарларга итоат этилиши учун аввал уларнинг ўзлари мусулмон бўлишлари вожиб: «Эй мўминлар! Аллоҳга итоат қилингиз, Расулга итоат қилингиз ҳамда ўзларингиздан бўлган бошлиқларга ҳам (итоат этингиз)!» (Нисо сураси, 59-оят).\nМусулмон уламолар ва даъватчиларнинг ҳокимларга насиҳат қилиш, уларни Аллоҳ китоби ва Расул суннати билан ҳукм юритишга мудом даъват қилиб туришдаги масъулиятлари янада улкан ва буюкдир. Уламолар бу борада лоқайдлик қилиб, ҳокимларга ҳақ сўзни баралла айта олмасалар, Қиёмат куни уларнинг ҳисоби қаттиқ бўлади. Расулуллоҳ соллаллоҳу алайҳи ва саллам дедилар: «Дарҳақиқат, энг буюк жиҳод золим султон олдида ҳақ сўзни айтишдир».\nБиз уламо ва даъватчиларга насиҳат қилишни истасак, улар зиммасига юклатилган мазкур масъулиятларни ўзларига эслатиб турмоғимиз ва мусулмонлар ишончини қозонган аҳли илмлар ривоят қилаётган ҳадисларга ишонишимиз ва шу билан бир қаторда уларнинг камчиликларини излашдан ва уларни ёмонлаб юришдан тилни тийишимиз лозим.\n— Мусулмонларга насиҳат\n— Уламоларнинг насиҳатлари\nҲасан Басрий айтадилар: «Сиз биродарингизни то у қила олмайдиган ишларга ҳам буюрмагунингизга қадар, зиммангиздаги унга нисбатан бўлган насиҳат ҳаққини адо қилган бўлмайсиз».\nАбу Бакр Музаний дедилар: «Абу Бакр Сиддиқ разияллоҳу анҳу бошқа саҳобалардан намози ёки рўзаси билан эмас, балки қалбидаги нарсаси ила устун бўлганди. Унинг қалбида Аллоҳга муҳаббат ва бандаларига насиҳат бор эди».\n— Насиҳат қилиш одоблари\nФозиллар дейдиларки: «Бошқаларга эшиттирмасдан биродарининг ёлғиз ўзига мавъиза қилмоқ насиҳатдир. Аммо халоиқ ўртасида бировга ваъз ўқимоқ насиҳат эмас, ҳақоратдир». Фузайл ибн Иёз айтадилар: «Мўмин киши биродарининг айбини одамлар кўзидан беркитиб, унга насиҳат қилади. Фожир кимса бировнинг айбини овоза қилиб, унга лой чаплайди».\n— Мазкур ҳадисдан Ибн Баттол чиқарган хулосалар\nИслом дини сўзларда воқе бўлгани каби амалларда ҳам акс этади. Насиҳат имконият даражасида амалга оширилади. Сўзи қабул бўлишига кўзи етган ва бирор зарар таҳдид солмаган киши насиҳат ҳаққини адо этишга киришади. Аммо насиҳат ортидан ўзига зиён-заҳмат етадиган бўлса, насиҳат қилувчи ушбу амални тўхтатишга ҳаққи бор”.


Ўзбекистон Гонконг устидан ғалаба қозонди ва ОК - www.Voydod.net\nЎзбекистон Гонконг устидан ғалаба қозонди ва ОК\nЎзбекистон миллий терма жамоаси Осиё Кубоги саралашида Гонконгга қарши сафарда майдонга тушди ва ғалабагаэришди. Ушбу ғалаба Ўзбекистон терма жамоасига Осиё Кубоги йўлланмасини нақд қилиши учун етарли бўлди.\nУчрашувда Миржалол Қосимов шогирдлари ташаббусга эга бўлсаларда, биринчи бўлимда ҳисобни очаолмадилар, дея хабар беради uff.uz. Бўлимнинг энг эътиборли воқеаси эса, 45 дақиқада бўлди. Йўқ, йўқ, термажамоамиз гол ура олмади, шунчаки ўша дақиқада Сардор Рашидовга нисбатан қўполлик ишлатган Чеун Кин Фунгқизил карточка олиб, майдондан чиқариб юборилди. Худди биринчи учрашувда бўлгани сингари бунисида ҳамгонконгликлар бир киши кам бўлиб қолдилар.\nШундоқ ҳам ҳимояда ўйнаётган ва тўпга 27 фоиз ҳолатдагигаэгалик қилиб турган рақиб бир киши кам бўлиб қолгач иккинчи бўлимда тамоман ҳимояга ётиб олди. Термажамоамиз футболчилари томонидан пайдар-пай тепиб турилган тўплар эса дарвозабонга камдан камҳолатлардагина етиб борди, барча зарбалар йўлига Гонконг ҳимоячилари қалқон бўлардилар. Аксинча,кутилмаганда 81 дақиқада гонконгликлар гол уриб қўйишлари ҳам мумкин эди. Яхши ҳамки Элдорбек Суюновсовуққонлик билан ҳаракат қилди ва ўта хавфли вазиятда жамоамизни қутқариб қолди.\nАфтидан бу вазияттерма жамоамиз футболчилари учун огоҳлик қўнғироғи бўлиб хизмат қилди. Ниҳоят 83 дақиқада Гонконгдарвозасига гол киритилди. Ислом Тўхтахўжаев ҳимояда ўйнаган бўлсада, охирги вақтлардаги амплуаси ҳужумчилиги ёдига тушиб қолди чоғи, жарима майдончасига ёриб кирди. Бу вазиятда Воҳид Шодиев қулайроқвазиятда турганди ва сўнгги зарбани беришга қарор қилди. Натижада ҳисоб 1:0.\nШундан сўнг ҳамфутболчиларимизда бир қатор имкониятлар бўлди. Аммо фақат 89 дақиқага келиб Одил Аҳмедов гол киритишгамуваффақ бўлди, 2:0. Осиё кубоги-2015 саралаши\nГоллар: ВохидШодиев (83), Одил Аҳмедов (89).\nГонконг: Япп Хун Фаи, Ли Чи Хо, Бае Хи, Чан Сиу Ки (Жеймс Макки, 80), Лам КаВаи, Ло Кван Йе, Чеун Кин Фунг, Наеделин Энди Ханнес, Леун Чун Понг, Чан Ман Фаи (Чу Инг Жи, 72), Квок Кин Понг.\nЎзбекистон: Элдор Суюнов, Анзур Исмоилов, Ислом Тўхтахўжаев, Даврон Хошимов (Баходир Насимов, 46),Виталий Денисов, Азиз Ҳайдаров, Одил Аҳмедов, Жамшид Искандаров (Шавкат Саломов, 75), Сардор Рашидов, ВоҳидШодиев, Игорь Сергеев (Сервер Жепаров, 81)


Қор кўчкиси юз берганда нима қилиш керак? | Qalampir.uz\nҚор кўчкиси юз берганда нима қилиш керак?\nФойдали\t10 Март 12:49 4476\nЎзбекистонда баҳор мавсуми келиши билан қиш давомида тоғларга ёғган қорлар кунлар исиши билан эрий бошлайди. Натижада баландликлардаги қор қатламлари бўшашиб, кўчкилар юз бериши кўпайиб, фалокатлар сони ҳам ортади.\nФавқулодда вазиятлар вазирлиги қор кўчкиси юз берганда қандай ҳаракатланиш кераклиги бўйича тавсияларни бериб ўтди.\nҚор кўчкиси – бу тоғлар, тепаликлар ва бошқа баланд жойлардан қор уюмларининг шиддат билан, тобора тез суръатларда пастга силжиш жараёнидир.\nҚор кўчкилари пайдо бўлишининг асосий сабаблари тоғ ёнбағирларида катта миқдорда қор тўпланиб қолиши, қор қатламининг ичида таркибли боғланишларнинг бўшашиб қолиши ёки жамлама ҳаракат таъсирларидан иборат.\nҚор кўчкиси доимий қор қопламига эга бўлган барча тоғли ҳудудларда юз бериши мумкин. Қор кўчкиси катта ҳажмдаги қор массаси бўлиб, у 20-30 м/с тезликда ҳаракат қилади. У 25-30 м ўлчамдаги, 20 см қалинликдаги кичкина кўчкидан пайдо бўлиши мумкин. 150 м.куб ҳажмдаги кўчкининг оғирлиги 20 дан 30.гача етади.\nҚор кўчкиларидан ҳимоя қилишга доир огоҳлантириувчи чора-тадбирлар\nҲозирги вақтда кўчкилар бўйича тадқиқот ишлари асосан гидрометеоролигия хизматлари томонидан олиб борилмоқда. Қор кўчкиларини кузатиш станцияларининг энг муҳим аҳамияти кўчки юзага келиши хавфи мавжуд бўлган ҳудудларда турли даврлар бўйича статистик маълумотларни йиғишдан иборат. Уларнинг вазифалари доирасига метеорологик кузатишлар, қорнинг қалинлиги, зичлиги ва физик- кимёвий хусусиятларини мунтазам ўлчаб ва аниқлаб туриш ҳам рўй берган кўчкиларни қайд қилиш каби амаллар киради. Бундай станцияларда қорни лабораторияда ўрганиш, танлаб олинган йўналишлардаги кўчкиларни таърифлаб бериш ишлари олиб борилади, маҳаллий белгилар ва метеорологик кўрсаткичлар билан локал боғлиқликлар асосида кўчкилар рўй бериши юзасидан хулосалар чиқарилади, тахминлар қилинади.\nҚор кўчкисининг уч тури бўлади:\n• Янги ёққан қордан (қор ёғиши вақтида ёки ундан кейин ҳосил бўлади).\n• Қор қоплами қатламининг бузилиши билан боғлиқ.\n• Қор кўчкилари сел оқимлари, кўчки, ўпирилиш, сув тошқинларига олиб келади.\nЎзбекистоннинг 20 фоизга яқин ҳудуди тоғли ҳудудлардан ташкил топган. Қор кўчкилари айнан мана шу ҳудудларимиз учун хос бўлган табиат ҳодисасидир. Маълумот ўрнида айтиш жоизки, Жиззах вилоятининг Зомин, Фориш, Самарқанд вилоятининг Булунғур, Тойлоқ, Ургут, Сурхондарё вилоятининг Бойсун, Сариосиё, Олтинсой, Қашқадарё вилоятининг Китоб, Деҳқонобод, Яккабоғ, Наманган вилоятининг Поп, Чуст, Тошкент вилоятининг Бўстонлиқ, Паркент, Оҳангарон туманлари ичида Тошкент ва Наманган вилоятларида содир бўладиган қор кўчкилари асосан аҳоли ҳаракатланадиган жойларга тўғри келади.\nҚор кўчкиси юз берганда қандай ҳаракатларни амалга ошириш кераклиги бўйича муҳим тавсиялар\nҚор кўчкисига дуч келиб қолсангиз куйидаги муҳофаза чоралари сизга яқиндан ёрдам беради:\n• Қор кўчкиси яқинлашиб қолган бўлса, аввало, горизонталь ҳолатни эгаллаб, қор юзасида қолишга ҳаракат қилинг.\n• Тиззаларингизни қоринга тортиб, кафтларингиз билан юзингизни қор массасидан муҳофаза қилишга ҳаракат қилинг. Бу ҳолат оғиз ва бурнингиз қор билан тўлиб қолмаслигига ва юзингиз олдида ҳаво бўшлиғи бўлишига ёрдам беради.\n• Агар қор анча масофадаги баландликда кўчишни бошлаган бўлса, юришни тезлаштириб ёки югуриб, кўчки тушаётган йўлдан хавфсизроқ жойга ўтиб олиш ёки тепаликнинг бўртиб чиққан жинси ортига, шу жойларда учраган бирон чуқурликка беркиниб олиш керак.\nҚор кўчкиси тугугандан кейин қилинадиган ҳаракатлар\n• Қор остидан мустақил ёки қутқарувчилар ёрдамида чиқиб олиб, баданингизни кўздан кечиринг ва ўзингизга ёрдам беринг.\n• Кўчки тўхтагандан сўнг юзингиз ва кўкрагингиз олдини кенгайтиришга ҳаракат қилинг. Сўнгра юқори томон қаэрдаю, пастки томон қаэрдалигини аниқлаб олиш зарур.\n• Бунинг учун сўлагингизни кўлингизга олиб уни оқизиб кўринг. Сўлак пастлик қаэрда эканлигини кўрсатади ва сиз қарама-қарши томонга ҳаракат қилишингиз керак бўлади.\n• Энг яқин атрофда жойлашган аҳоли яшаш пунктига етиб бориб, рўй берган воқеа тўғрисида маҳаллий маъмуриятга хабар беринг. Ўзингизни соғлом ҳис қилган тақдирда ҳам, барибир тиббиёт пунктига ёки шифокорга мурожаат этинг.\nқор кўчкиси ФВВ\n27 Июль 16:53 53042\n29 Июль 11:10 33396\n27 Июль 12:47 28575


Қадимий тош ўроқлар – Сурхон тонги\nБош саҳифа / Маданият / Қадимий тош ўроқлар\nДекабр 22, 2017\tМаданият Изоҳ қолдириш 381 Кўрилди\nТермиз археология музейида “Илк темир даври”га оид бронза ўроқ билан бирга бир нечта тош ўроқлар намойиш қилинмоқда.\nТош ўроқлар Музработ туманидаги Кучуктепа, Олтинсой туманидаги Қизилтепа, Қизилча 6, Бўйрачи 2, Қизириқ туманидаги Бандихон 1 ёдгорликларидан топилган. Тош ўроқлар билан бирга, дон янчгич қуроллар ва дон омборларининг топилиши мамлакатимиз ҳудудида деҳқончиликнинг муҳим соҳаси ғаллачилик қадимдан ривожланганлигидан далолат беради.\nТош ўроқлар ясаш учун эгилган ярим ой шаклидаги шағал тошлар танланган. Уларнинг узунлиги 8 см дан 19 см гача, ушлагич томони кенглиги 4-5 см, қалинлиги 5 мм дан 10 мм гача бўлган. Ўроқнинг тиғ томони қайроқ тош билан яхшилаб ўткирланган.\nТош ўроқлар дастлаб узун ва тўғри шаклда, ке- йинчалик уларнинг тиғи тишли қилиб ясалган. Сўнгра табиий эгилган тошлардан ясалган тош ўроқлар кашф этилган. Бундай ўзгаришига сабаб ихтиро қилинган ўроқларнинг биринчисидан иккинчиси, иккинчисидан учинчиси юқори меҳнат унумдорлигига эришганлигидадир. Шунинг учун ҳам эгилган тош ўроқларга қараб кейинчалик шу шаклдаги металл ўроқлар ясалган.\nБундан 2900-2700 йил аввал аждодларимиз томонидан ясалган тош ўроқлар ҳозирда музей экспонати бўлсада, ўша давр учун ишбилармонлик ва тадбиркорлик намунаси ҳисобланган.\nдиректорининг илмий ишлар\nОлдинги Раҳбарлар огоҳлантирилди\nКейинги Камчиликлар тугатилди


Тожикистонда қидирувдаги шахснинг ўлими ортидан митинг уюштирилди – Газета.uz\nLotinchada 26 ноябр 2021, 10:35 Жаҳон\n25 ноябрь куни Тожикистоннинг Хоруғ шаҳри ва шаҳар атрофи аҳолиси шаҳарнинг марказий майдонида митингга йиғилди. Уларнинг талаби Роштқалъа туманида яшовчи «Гулбиддин Зиёбековни отиб ўлдирган орган ходимларини жавобгарликка тортиш» бўлган, деб хабар бермоқда «Азия-Плюс».\nСўнгги маълумотларига кўра, Хоруғдаги митинг чоғида ўт очилган. Намойишчилардан 6 киши яраланган, нашр манбасига кўра, бир киши ҳалок бўлган. Роштқалъа туманида яшовчи яна бир шахс бедарак йўқолган.\n«Азия-Плюс» ёзишича, ҳуқуқ-тартибот идоралари бу маълумотни тасдиқлашмаган ҳам, инкор қилишмаган ҳам. Ички ишлар вазирлиги ҳозирча воқеаларга изоҳ бермаган. «Бу ҳақда (митинг — таҳр.) хабарларни ҳам ўқидик, улар асоссиз. Ҳар ҳолда, ҳозирча расмий хабар бўлмади», дея Тожикистон ИИВ матбуот хизмати маълумотларини келтирмоқда нашр.\nХоруғликларнинг сўзларига кўра, митинг Тавдем жамоатида яшовчи Гулбиддин Зиёбековнинг ўлдирилганлиги сабабли уюштирилган. Унинг жасади марказий майдонга олиб чиқилган.\nВоқеа гувоҳларидан бирининг сўзларига кўра, 25 ноябрь куни соат 11:30 да Зиёбековнинг уйига ҳуқуқ-тартибот идоралари вакиллари келган. Зиёбековни ҳибсга олмоқчи бўлишганида у қаршилик кўрсатиб, орган ходимларига мушти билан ташланганлиги айтилмоқда.\nБунга жавобан ОМОН ходимлари ўт очишган ва натижада улар 3 кишини ярадор қилган. Улардан бири Тайгун қишлоғида яшовчи фуқаро бўлиб, у ҳуқуқ-тартибот идоралари ходимларига уларнинг хатти-ҳаракатлари ноқонуний эканини айтган. Иккинчиси ҳам Розик исмли маҳаллий аҳоли. Уларнинг иккаласи ҳам яраланган.\nГувоҳнинг айтишича, Гулбиддиннинг ўзи ҳам яраланган ва уни машинага ўтқазишган. «Кейин унинг ўлими ҳақида хабар беришди», — дейди гувоҳ.\nШундан сўнг одамлар митингга тўпланишган.\nГулбиддинни нега олиб кетишмоқчи бўлишган?\nТоғли-Бадаҳшон автоном республикаси прокуратураси матбуот хизмати хабарига кўра, Тавдем қишлоғида яшовчи 1992 йилда туғилган Гулбиддин Зиёбеков бир қатор жиноятларни — уюшган гуруҳ томонидан гаровга олиш, ижтимоий, ирқий, миллий, минтақавий, диний (конфессиявий) душманликни қўзғатишни содир этганликда айбланиб, қидирувда бўлган. 25 ноябрь куни соат 11:30 ларда у қўлга олиш бўйича ўтказилган тезкор тадбирлар давомида «Макаров» тўппончаси билан ҳуқуқни муҳофаза қилувчи органлар ходимларига қуролли қаршилик кўрсатгани қайд этилган.\nПрокуратура маълумотларига кўра, Зиёбеков Тоғли-Бадаҳшон автоном республикасининг Роштқалъа тумани прокурори ёрдамчиси А.Абирзодани 2020 йил февраль ойида гаровга олиб, шу туманнинг Баржангал қишлоғида 8 соат давомида ушлаб турган. Шу билан бирга, у уни калтаклаган. Мазкур эпизод юзасидан Зиёбеков ва унинг шерикларига нисбатан жиноят иши қўзғатилган. Прокуратура маълумотларига кўра, гумонланувчилар терговчиларнинг қайта-қайта қўнғироқларини эътиборга олмаган ва кўрсатма бериш учун келишмаган.\nМитингда иштирок этган хоруғликнинг айтишича, прокурорнинг гаровга олинишига унинг Роштқалъа туманида яшовчи қизлардан бирига тегажоғлик қилгани сабаб бўлган. Унинг айтишича, қиз қариндошларига бу воқеа ҳақида айтган ва улар бошқалар билан биргаликда прокурорни қўлга олиб, ундан кечирим сўрашини талаб қилишган.


Нобель мукофоти лауреати – вилоятимизда\n“Оңтүстік” минтақавий сармоя маркази ташаббуси билан ЭСКАТО БМТ Департаменти раҳбари, Нобель мукофотининг лауреати Рае Квон Чунг вилоятимизга иш сафари билан келди.\nВилоят ҳокими ўринбосари Е. Тасжуреков ва “Оңтүстік” МСМ бошқаруви раиси Қ. Байтўре билан учрашувлар чоғида Қозоғистонни “яшил иқтисодиёт”га кўчириш концепциясини амалга ошириш ҳамда МСМ таклиф этган Туркистондаги “яшил технологиялар” асосида турли лойиҳаларни амалга ошириш ҳақида фикрлар алмашилди.\nЖанубий Қозоғистон вилоятига сармоядорларни жалб этиш ва “яшил технологиялар” асосида лойиҳаларни муҳокама қилиш М. Ауезов номидаги ЖҚДУ биносида Жаноб Рае Квон Чунг иштирокида ўтказилган илмий-амалий давра суҳбатида давом этди. Айтиш жоизки, Р. Чунг бир неча йиллар мабойнида БМТ Бош котиби Пан Ги Муннинг иқлимни ўзгартириш масалалари бўйича бош маслаҳатчиси вазифасини бажарган.\nДавра суҳбатида Р. Чунг Қозоғистоннинг “яшил иқтисодиёт”га кўчишининг аҳамиятини, автоматлаштириш натижасида қатор иш ўринларининг ёпилиб қолишини ва “яшил ривожланиш” тизими орқали янги, яъни 500дан зиёд иш ўринлари барпо этилишини айтди.\nД. ЗИЁМАТОВА, 2018-05-24, 11:44 229


"Яна қамалишни истамайман"\n13 апрел 2021, Тошкент вақти: 09:11\nЎшлик ҳуқуқ ҳимоячиси¸ ҳозирга қадар фаолияти учун 14 марта қамалгани ва 15 - марта қамашларини кутиб ўтирмай¸ Қирғизистондан чиқиб кетишни ўйлаëтганини билдирди.\nЎшдаги “Акипресс” ахборот агентлигида ўтказилган матбуот анжуманида ўшлик ҳуқуқ ҳимоячиси Равшан Гапиров Қирғизистонни тарк этишга мажбур бўлаëтганини билдирди.\n“Қирғизистонни тарк этишингизга сабаб нима?” деган саволга, ҳуқуқ ҳимоячиси:\n- Одамларнинг ҳуқуқини ҳимоя қила олмаётганим сабаб бўлмоқда. Бунинг орқасидан давлат органларининг, амалдорларнинг коррупциялашгани келиб чиқади. Мен улар билан талашиб тортишсам, ўзимни қамаб қўйишаяпти.\nҲозирги кунда 100 сўм – 200 сўм берса, жабрланувчи сифатида ариза ёзиб берувчилар кўпайиб кетган. Шулар орқали ўзимни ҳам 14 марта қамаб қўйишган, дея жавоб берди.\nУ Қирғизистондан қаерга ва қачон чиқиб кетмоқчилигини аниқ айтмади. Лекин чет давлатда бошидан ўтган кунлар ҳақида китоб ёзмоқчи эканини маълум қилди.\nРавшан Гапировга кўра, у мамлакат президенти Қурмонбек Бакиевга мамлакатда порахўрликка қарши курашда ўзига ваколатлар берилишини сўраб мурожаатнома юборган.\nҲуқуқ ҳимоячиси Қирғизистонни тарк этиш-этмаслиги президент жавобига боғлиқ эканини, агар президент тез кунларда унга жавоб қайтармаса, у мамлакатни тарк этишини айтди:\n- Мен президентга бўлаётган ишларни айтдим. Ўзининг халққа мурожаатларини эслатдим.\nУнга: “Мен жамоатчилик билан ишлайман, одамларнинг ҳуқуқини ҳимоя қилиш билан шуғулланаман. Эл билан юриб, кўп нарсаларни биламан. Сиз менга қандайдир миқдорда ҳуқуқ беринг ва мени ишлашимни кўринг”, дедим.\nКоррупцияни ҳалол одам тўхтатмаса, бошқа одам тўхтата олмайди. Порахўрликка қарши курашувчи органлар бор. Бироқ уларнинг ўзларида ҳам коррупция кучайган, дейди Равшан Гапиров.\nМутахассислар фикрича, сўнгги икки йил ичида мамлакатдаги ҳуқуқ фаолларига ҳукумат тарафидан босимлар кучайиб бормоқда. Эдил Байсалов каби таниқли ҳуқуқ фаолларининг Қирғизистонни тарк этиб кетгани бунга яққол мисол бўла олади.\nЎшлик ҳуқуқ ҳимоячиси Иззатилло Раҳматуллаев ҳам Қирғизистонда ҳуқуқ ҳимоячиларига босим кучаяётганини қайд этади.\nБироқ, унга кўра, бунга ҳуқуқ ҳимоячиларининг ўз фаолияти давомида сиёсатга фаол аралашаётгани ҳам сабаб бўлмоқда:\n- Қирғизистонда ҳуқуқ ҳимоячиларига бўлаётган босимларга, кўплаб ҳуқуқ ҳимоячиларининг ўз касби ва сиёсий фаолият ўртасидаги чегарадан ўтиб кетгани сабаб бўлмоқда.\nКўп ҳолларда, ҳуқуқ ҳимоячиси сиёсий партиялар, диний оқимлар ва айрим кучларнинг қўлида қўғирчоқ бўлиб қолаяпти. Шу сабабли кўплаб ҳуқуқ химоячиларига нисбатан босимлар кучайиб бораяпти.\nМенимча, ҳуқуқ ҳимоячиси ва сиёсат ўртасида чегара бўлиши лозим, деди Иззатилло Раҳматуллаев.\nАйни пайтда¸ маҳаллий кузатувчилар орасида айрим ҳуқуқ ҳимоячилари лицензия олаётган пайтда ҳужжатларга ўз фаолияти жамоатчилик ҳуқуқини ҳимоя қилишдан иборат бўлишини ёзсалар-да, кўпроқ ҳақ эвазига фуқаролар ҳуқуқларини ўзлари поймол қилишлари хусусида ҳам мулоҳазалар йўқ эмас.\nҚувайт авиаширкатига Ўзбекистонга мунтазам қатновларни амалга оширишга рухсат берилди


Путин АҚШни чечен террорчиларини қўллаб-қувватлашда айблади\n11:12 / 13.06.2017\nРоссия президенти Владимир Путиннинг баёнот беришича, Америка махсус хизматлари Чеченистондаги жангариларига ёрдам берган ва Москванинг бу борадаги норозиликларига эътибор бермаган. У режиссёр Оливер Стоуннинг Showtime телеканалида кўрсатилган «Путин билан интервью» ҳужжатли фильмида шундай фикрни билдирган.\n«Чеченистонда, Шимолий Кавказда муаммолар бошланганида, афсуски, америкаликлар, бу жараёнларни қўллаб-қувватлади», — деган Россия президенти. Унинг сўзларига кўра, Россия АҚШ ёрдамидан умид қилган, аммо бунинг ўрнига Америка махсус хизматларининг террорчиларни қўллаб-қувватлаётганини аниқлади.\n«Агар сиёсий қўллов ҳақида гап кетса, бунинг учун исбот талаб қилинмайди. Бу ахир, очиқча, ошкора қилинган эди. Оператив, молиявий қўллаб-қувватлаш ҳақида сўз кетганда — бизда шундай далиллар бор ва биз уларнинг айримларини америкалик ҳамкасбларга тақдим этганмиз», — деган Путин.\n«Ўшанда бизда қатъий қараш шаклландики, америкалик ҳамкорлар фақат сўзда Россияни қўллаб-қувватлашади, терроризмга қарши курашда ҳамкорлик қилиш ҳақида гапиришади. Амалда эса, ушбу террорчилардан Россиядаги ички вазиятни издан чиқаришда фойдаланишади», — деб қўшимча қилган Россия етакчиси.\nПутин, шунингдек, АҚШнинг собиқ президенти Жорж Бушнинг Кавказда ишлаган ва жангариларга техник ёрдам кўрсатган америкалик махсус хизмат ходимларининг исм-шарифларини айтганда билдирган фикрини ҳам ёдга олган. «У бунга жуда салбий ёндашишини айтиб, буни ҳал этишини билдирди», — дея қайд этган Россия раҳбари.\nБундан ташқари, Путин МРБнинг Москвага йўллаган мактубидан ҳам иқтибослар келтирган. Унга кўра, америкаликлар «ўзларини мухолифатнинг барча аъзолари билан муносабатларни ўрнатишга ҳақли деб ҳисоблашади ва бу ишни давом эттиришади». Россия президентининг айтишича, мактубда террорчилик гуруҳлари ҳақида гап кетгани яққол кўриниб турар эди. «Шунга қарамай, улар террорчиларни қандайдир мухолифат намоёндалари сифатида кўрсатишга уринишди», — деган Путин.\nРоссия президентига бағишланган «Путин билан интервью» (The Putin Interviews) ҳужжатли фильми тақдимоти 12 июнь куни Showtime телеканалида бўлиб ўтди. Уни Россияда Биринчи канал намойиш этади. 4 сериядан иборат кинотасма 19-22 июнь кунлари намойиш этилади.\nРоссия АҚШ Владимир Путин


Самарқандда шифокорларни дўппослаган ота қамоққа олинди - EFFECT.UZ\nСамарқандда шифокорларни дўппослаган ота қамоққа олинди\n. 21:10 | 19.07.2021\nСамарқанд вилояти Пастдарғом туманида ўғлини даволаш учун бормаган шифокорни калтаклаган ота қамоққа олинди. Бу ҳақда ССВ матбуот хизмати хабар бермоқда.\nМаълум бўлишича, 2021 йил нинг 15 июль куни соат таҳминан 22:30 да Самарқанд вилояти Пастдарғом тумани “Зарбдор” оилавий шифокорлик пунктида жойлашган тез тиббий ёрдам бўлимига туманнинг “Қўшқудуқ” маҳалласида яшовчи фуқаро Х.М. маст ҳолда келади ва 22 ёшли ўғли М.Ж. бетоб эканлигини айтиб, шу куни ўз навбатчилигини ўтаётган шифокор Т.Ф. ва фельдшер Н.И.лардан тезда унинг яшаш манзилига боришни айтган.\nБироқ бемор манзилига отланган тиббиёт ходимлари биринчи ёрдам қутисини олишга улгурмасдан телефон орқали бошқа бир манзилдан чақирув бўлади.Навбатчи фельдшер Н.И. телефон орқали чақирувни расмийлаштириш вақтида фуқаро Х.М. бетоқатлик билан фельдшер Н.Ини ҳақоратлаб, унга қўл кўтаради.\nСўнг калтакланган фельдшерни иш жойида қолдириб, шифокор Т.Ф.ни машинасига ўтиришга мажбурлайди. Яшаш манзилига боргач, ҳуморидан чиқмаган фуқаро арзимаган баҳоналар билан шифокорни ҳам ҳақорат қила бошлайди. Бунга ҳам қаноат қилмаган ота тез тиббий ёрдам бўлими шифокори Т.Ф.ни хизмат вазифасини ўтаётган вақтда аёвсиз калтаклайди.\nШундан сўнг шифокор Т.Ф. зудлик билан Пастдарғом туман тиббиёт бирлашмасининг травматология бўлимига олиб келинган.Тиббий текширув давомида 1988 йилда туғилган шифокор Т.Ф.га бош мия жароҳати, жумладан, бош мия чайқалиши, пастки лаб ички юзасида уриб йиртилиши ҳамда кўкрак қафаси юмшоқ тўқмаларининг лат ейиши ташхиси қўйилган. Айни пайтда унга шифокорлар томонидан стационар шароитда зарур тиббий муолажалар кўрсатилмоқда.\n“Бугунги кунда мамлакатимизда шифокорларнинг жамиятдаги ўрни ва мақомини кучайтириш, мавқеини мустаҳкамлаш, уларга муносиб меҳнат ва ҳаётий шароитларни яратишга қаратилган қатор ишлар амалга оширилмоқда. Бироқ шунга қарамасдан, баъзи ҳолларда тиббиёт ходимлари фаолиятига нописанд муносабатда бўлиш, ҳатто куч ишлатиш ҳолатлари учраб тургани ачинарлидир.\nАйниқса, ҳозирги мураккаб пандемия шароитида халқимиз саломатлигини асраш, уларни коронавирус хасталигидан ҳимоя қилиш йўлида фидойилик билан хизмат қилаётган бугунги кун қаҳрамонлари – тиббиёт ходимларига бўлаётган бундай салбий муносабат ва хатти-ҳаракатлар нафақат соҳа вакиллари, балки кенг жамоатчиликнинг ҳам ғазабини қўзғамоқда”, – дейилади хабарда.\nTeglar:Пастдарғом, Самарқанд, Ўзбекистон\nЎзбекистон спорт делегацияси Японияга йўл олди


Оскар қўмитаси: "Фариданинг икки минг қўшиғи" учун Оскар эшиклари бутунлай ëпилмади\n25 май 2022, Тошкент вақти: 05:49\n"Фариданинг икки минг қўшиғи" фильмидан кадр\n«Ўзбеккино» Миллий агентлиги буюртмасига биноан «Fox music cinema» студияси томонидан суратга олинган Ёлқин Тўйчиевнинг «Фариданинг икки минг қўшиғи» Лос Анжелесдаги Оскар мукофоти танловига қатнашадиган 90 фильмдан бири бўлиши учун ҳали имкон бор.\nБу ҳақда Озодликка Ўзбекистон Оскар қўмитаси координатори Мухлиса Азизова маълум қилди. Азизовага кўра¸ продюсер айби билан овоз параметрлари нотўғри бўлган нусҳаси АҚШдаги танлов комиссиясига юборилган. Комиссия уни қабул қилмаган.\n«Ҳозир АҚШдаги Оскар мукофоти танлови вакиллари билан музокора олиб боряпмиз. Ёлқин Тўйчиев суратга олган «Фариданинг икки минг қўшиғи» муаллифлик фильми Оскар танловидаги «энг яхши чет эл киноси номинациясига қўйиладиган 90 фильмдан бири бўлишига ҳали февралгача имкон бор».\n«Фариданинг икки минг қўшиғи» фильмини «Ўзбеккино» Миллий агентлиги буюртмасига биноан суратга олган «Fox music cinema» студияси продюсери Дониёр Агзамов Озодлик билан суҳбатда «фильм белгиланган вақтда юборилмагани сабаб "Оскар"да қатнашмаслигини» билдирди.\nАгзамовга кўра, Ўзбекистон Оскар қўмитаси маъсулиятсизлиги боис 28 ноябрдан 5 январга қадар фильмни АҚШ киноакадемиясига юборилмаган.\n«Тайёр нарсани юборишмаган. 28 ноябрь куни уларнинг қўлига тутқазганман. Шу кунгача юбордингларми, деб сўраганимизда ‘ҳа, юбордик’ дея жавоб бериб келишган. Декабрь ойининг бошида фильмни Америкага ҳам жўнатганман, 50 та DVDP, битта катта терабайтли хардда, DSP форматда, ‘Сурроунд’ форматида юборилган. Лекин Оскар ташкилотчилари видеони сўраб, Ўзбекистон Оскар қўмитасига 3-4 марта ёзишган, қўмита жавоб ҳам бермаган. Оскар қўмитасининг қўлида фильмнинг ҳамма форматдаги нусҳаси турибди, нима сўрашган бўлса, қилиб берганман. Биз шу вақтгача Ўзбекистон Оскар қўмитасига ишониб келган эдик. Ҳозир асабий ҳолатдаман. Тўғри тушунинг. Бизга фильм танловда қатнашмайди, деб очиқ-ойдин айтилди. 5 январь куни менинг шахсан ўзимга АҚШ киноакадемиясидан электрон почтамга хат келди, сизларга соат 5 гача охирги муддат, деган. Биз шокка тушиб қолдик. Улгура олмасдик, чунки компьютер ‘загрузка’нинг ўзига 18 соат кетиши аниқ эди».\nФильм 100 йил олдинги Туркистон ҳақида\nЎзбеккино вакили: Биз қўлимиздан келганча ëрдам қилдик\n«Фариданинг икки минг қўшиғи» фильми Оскар танловида иштирок этиши ëки этмаслиги борасида Озодлик саволига жавоб берган «Ўзбеккино» Миллий агентлиги матбуот хизмати бошлиғи Нозим Сафарий «фильм жўнатилмаганида» ўз ташкилотининг айби йўқлигини таъкидлади.\n«Авваламбор, "Фариданинг икки минг қўшиғи" фильми Оскар мукофоти саралаш босқичида қатнашмайди, дейиш тўғри эмас. Оскар қўмитаси котиби Ойбек Абдушукуровнинг агентликка маълум қилишича, Қўмита мукофот ташкилотчилари билан фильмни талаб этиладиган шаклда тақдим этиш бўйича келишмоқда. Фильм қабул қилиниши ҳам мумкин. Ўз навбатида, "Ўзбеккино" Миллий агентлиги Ёлқин Тўйчиевнинг "Фариданинг икки минг қўшиғи" фильмини Оскар талабларига мослаштириш, таржима ва субтитрлар учун қўшимча маблағ тўлаб берганлигини айтиш лозим. Шунингдек, агентлик Ўзбекистон Оскар қўмитасининг фильмларни саралаш жараёни ва ғолибни аниқлаш маросимини ўтказиш учун барча шароитларни яратиб, кўмак берган. Фильмнинг Оскар мукофоти саралаш босқичига қабул қилиниши бўйича ҳам ҳозирда кўмак берилмоқда".\nФильмдаги роллардан бирини таниқли актёр Баҳром Матчонов ижро этган\nОзодлик мухбири "Фариданинг икки минг қўшиғи" фильми Оскар мукофоти саралаш босқичига жўнатишга алоқадор барча тарафлар билан гаплашди; «Ўзбеккино» Миллий агентлиги ва жамоатчилик ташкилоти бўлган Ўзбекистон Оскар қўмитаси, фильмни суратга олган «Fox music cinema» студияси. Озодлик тасарруфидаги ўнлаб ҳужжат ва ëзишмалардан ким айбдор эканини аниқлаш қийин бўлди.\n«Ўзбеккино» Миллий агентлиги вакли Сафарийга кўра, раҳбарият ҳам бу саволга жавоб изламоқда:\n«Ўрганяпмиз, Оскар қўмитаси продюсерни айбламоқда, продюсер қўмитани. Биз томонимиздан зарур ҳамма ёрдам берилган. Оскар форматига тайёрлаш учун 74млн сўм тўлаб берилган. Субтитрлаш, таржима, видео ва овоз форматини ўзгартиришга фаол ëрдам қилинган".\nРоссияда ижод қилаëтган ўзбек киночиси Улуғбек Йўлдошев «Фариданинг икки минг қўшиғи» асари билан боғлиқ муаммолар ўзбек кино саноатидаги носоғлом муҳит ва "кўролмаслик" каби иллат оқибати, деган фикрда.\n«50 кун давомида турли ва айни пайтда ўта арзимас техник сабаблар билан кинонинг АҚШга боришини пайсалга солишни бошқача талқин қила олмайман», - дейди Йўлдошев.\n2019 йил баҳорида «Ўзбеккино» Миллий агентлиги, Ўзбекистон Ёшлар Иттифоқи ва Ўзбекистон миллий кинокомиссияси ташаббуси билан Ўзбекистон Оскар қўмитаси ташкил қилинган эди. Комиссиянинг 2020 йил 21 ноябрь куни ўтказган йиғилишида Оскар мукофотининг «Энг яхши хорижий бадиий фильм» номинациясига Ўзбекистон номидан «Фариданинг икки минг қўшиғи» фильми танланган.\nОскар қўмитаси кординаторин Мухлиса Азизованинг Озодликка айтишича, қўмита учта фильмдан биттасини танлаган:\n«Аюб Шаҳобиддиновнинг «Рангсиз тушлар»¸ Жаҳонгир Қосимовнинг «Ибрат» ва Ëлқин Тўйчиевнинг «Фариданинг икки минг қўшиғи « фильмлари танловга қўйилди. Тўйчиевнинг фильми танланди. Чунки фильмнинг халқаро фестивалда ютиб чиқиш учун барча жиҳати тўкис эди».\n93-Оскар тақдирлаш маросими 2021 йилнинг 25 апрель куни Лос-Анжелесда бўлиб ўтади.\nОскар мукофоти кино соҳасидаги олий соврин\nФильм нима ҳақда ?\nПродюсер Дониëр Агзамовга кўра, «Фариданинг икки минг қўшиғи» фильмида ўтган асрнинг бошларида Туркистонда юз берган сиёсий воқеаларнинг шу юрт аҳолисига кўрсатган таъсири бир оила мисолида очиб берилади.\n«Фильмни кўриш, эшитиш ва ҳис қилиш керак. Фильмга сценарий муаллифи ва режиссёр Ёлқин Тўйчиев, постановкачи оператор Баҳодир Йўлдошев ва постановкачи рассом Бектош Ражабовнинг меҳнати сингган. Баҳром Матчонов, Юлдуз Ражабова, Элмира Раҳимжонова, Маржона Ўлжаева, Санобар Ҳақназарова, Нодира Хожиқулиева каби актёрлар маҳорати бор кинода».\nЎзбек киночиларининг бадиий фиьм суратга олиш жараёни\nЎзбекистон тарихида илк бор режиссёр Умид Ҳамдамов суратга олган «Иссиқ нон» фильми 2020 йилда Оскар номзодлари рўйхатига кирган эди. Озодлик билан суҳбатда Умид Ҳамдамов «Фариданинг икки минг қўшиғи» фильмини томоша қилгани ва бу фильм катта совринларга лойиқ эканлигини билдирди:\n«Фильм гўзал олинган. Ташкилий масала сабаб Оскар номзодлари рўйхатига кирмай қолиши эҳтимолидан хафаман. Лекин бу ҳолат фильмнинг аҳамиятини туширмайди», - деди киночи Озодлик билан суҳбатда.\nЎзбек режиссёри олган фильм Москвадаги фестивалда гран-прига лойиқ топилди\nОскар мукофотига даъвогар ўзбек фильмларининг қисқа рўйхати эълон қилинди


«Бу жуда нотўғри қадам» – Европа етакчилари Трампдан норозиHaqida.net\nHome Dunyo «Бу жуда нотўғри қадам» – Европа етакчилари Трампдан норози\n«Бу жуда нотўғри қадам» – Европа етакчилари Трампдан норози\nАл-Қудснинг мақоми минтақавий иштирокчилар томонидан аниқланиши керак, бу қарор аввалдан қабул қилиниши лозим эмас, дея маълум қилди ГФР ТИВ раҳбари Зигмар Габриэль. Аввалроқ АҚШ президенти Дональд Трамп Ал-Қудс Исроил пойтахти деб тан олинишини эълон қилди.\n«Ал-Қудснинг мақоми минтақавий иштирокчилар томонидан аниқланиши керак. Бу қарор аввалдан қабул қилиниши лозим эмас. Бизнинг позиция ўзгаришсиз қолади. Биз “икки давлат” ечими тарафдоримиз», – дея айтиб ўтган вазир. Унинг сўзларини эса ГФР ТИВ Twitter ижтимоий тармоғидаги расмий саҳифасида келтирган.\nГФР канцлери Ангела Меркель АҚШ президенти Дональд Трампнинг ал-Қудс бўйича баёнотини қўллаб-қувватламади, шаҳарнинг мақоми икки давлат концепцияси доирасида аниқланиши лозим, дея хабар берди ГФР вазирлар маҳкамаси расмий вакили Штеффен Зайберт Twitter’даги ўз микроблогида.\n«Канцлер Меркель Трампнинг ал-Қудс бўйича баёноти ҳақида: федерал ҳукумат бундай позицияни қўллаб-қувватламайди, сабаби ал-Қудснинг мақоми икки давлат ечими доирасида муҳокама этилиши лозим», – дея ёзган Зайберт.\nФранция президенти Эммануэль Макрон ҳам Трампнинг ал-Қудсни Исроил пойтахти сифатида тан олиш бўйича қарорини қоралаб чиқди, у халқаро ҳуқуқ ва БМТ резолюцияларининг бузилиши билан қабул қилинди.\n«Ушбу қарор афсусларга сабаб бўлади, у халқаро ҳуқуқ ва БМТ резолюцияларининг бузилишидир, Франция буни қўллаб-қувватламайди», – дея айтиб ўтди Макрон Жазоирдаги матбуот анжуманида.\nУнинг яна бир бор таъкидлашича, ал-Қудснинг мақоми бўйича масала Исроил ва Фаластин ўртасидаги мулоқот давомида ҳал этилиши керак.\nМакрон шунингдек барчани, хусусан, араб давлатлари етакчиларини хотиржамлик ва вазминликка чақирди. «Мен барчани хотиржамлик ва масъулиятга чақираман. Биз зўравонликдан қочиш ва мулоқотни таъминлаш учун барча нарсани қилишимиз даркор», – дея айтиб ўтди Франция президенти.\nЕвроиттифоқ ҳам Дональд Трампнинг АҚШ элчихонасини Тель-Авивдан ал-Қудсга кўчириш ва ушбу шаҳарни Исроил пойтахти сифатида тан олиш бўйича қароридан жиддий хавотирда ҳамда минтақадаги барча томонларни вазминликка чақиради. Бу ҳақда ЕИ дипломатияси раҳбари Федерика Могерини маълум қилган.\n«Европа Иттифоқи АҚШ президенти Дональд Трампнинг ал-Қудс бўйича бугунги қароридан жиддий хавотирда, у тинчликка эришиш бўйича истиқболларга жиддий зиён етказиши мумкин», – дея маълум қилган Могерини.\nУнинг сўзларига кўра, «ЕИ позицияси ўзгаришсиз қолади». «Ҳар икки томоннинг ҳаракатлари амалга ошиши керак, олдинга йўл эса ал-Қудс мақомини ҳар икки давлатнинг бўлажак пойтахти борасидаги музокаралар орқали топилиши лозим», – дейилади ЕИ дипломатияси раҳбарининг баёнотида.\nУнинг сўзларига кўра, «ЕИ ва унга аъзо давлатлар ал-Қудс бўйича халқаро консенсусга риоя этишда давом этади, у, хусусан, БМТ Хавфсизлик Кенгашининг 478-резолюциясида ёзиб қўйилган. Унда ал-Қудс мақоми бўйича якуний қарор қабул қилинмагунга қадар дипломатик ваколатхоналарнинг жойлашиши ҳам белгилаб берилган».\n«ЕИ барча томонларни хотиржамлик ва вазминликка чақиради, бу кескинликнинг олдини олишда керак. Тўғридан-тўғри ва муҳим музокаралар учун шароитлар яратишга эътибор қаратиш лозим, улар якуний мақом бўйича барча масалаларни ҳал қилиши мумкин», – дея маълум қилди Могерини.\nАҚШ президенти Дональд Трамп чоршанба куни ал-Қудсни Исроил пойтахти сифатида тан олиши ҳақида маълум қилди. Шаҳарнинг шарқий қисмига фаластинликлар даъвогарлик қилиб келади.\nАҚШ дунё бўйлаб террорчилик хуружларидан огоҳлантирмоқда


Наҳотки…! « Ўзбекистон Халқ Ҳаракати\n27 July 2012 - 14:53\nБугун Туркияда чиқадиган “Замон” газетасида ўзбек мухолифларини наҳотки, дея ҳайратлантирадиган “Ўзбекистондан Туркияга мақтов” номли хабар ўқидик. zaman.com.tr\nБу хабарда айтилишича, Туркия Жумҳурияти Бош Вазири Режаб Тоййиб Эрдўғон куни кеча ўз мамлакатидаги чел эллик элчиларга ифтор зиёфати берган. Бу зиёфатда Ўзбекистоннинг Анқарадаги элчиси Улфат Қодиров ҳам қатнашган. Элчи президент Каримовнинг рамозон муносабати билан Бош Вазир Эрдўғонга табрик мактубини топширган.\nУшбу хабарда айтилишича элчи Қодиров “Ўзбекистон Эрдўғонни ҳурмат қилади. Туркия Ўзбекистон учун дўст ва биродар ўлкадир. Турк халқи Ўзбекистон учун ҳар замон биродар бўлиб қолади. Туркия келажаги порлоқ давлат бўлади. Чунки Туркиянинг бошида бугунги ҳукумат бор, бугунги вазирлар бор, бугунги Адолат ва Тараққиёт партияси бор. Туркия кўплаб ўлкаларга демократик давлат қуришда ўрнак бўлди”, деган.\nҚизиғи шундаки, ушбу хабарнинг бошланишида “Туркия билан дипломатик алоқаларда 10 йилга яқин узоқ масофада турган Ўзбекистондан илиқ баёнлар келди, дея таъкидланган.\nЯъни, 10 йиллик орадан кейин Ўзбекистон ва Туркия мунсабатларида яна илиқлик кўринадими, деган табиий савол ва ҳатто ҳайратланиш пайдо бўлиши табиийдир. Чунки Ислом Каримовнинг Туркияга нисбатан нодўстона сиёсати бу мамлакат жамоатчилигига яхши таниш эди. Масалан, Ўзбекистон ҳукуматининг Туркияда ўз мухолифлари борлигини баҳона қилиб, ўзбек талабаларни ватанларига мажбуран чақириб олиши, Tуркия фуқароларига виза жорий қилиши, Туркия билан иқтисодий ва маданий алоқаларга болта урганлиги ва ҳатто Ўзбекистонга сармоя келтирган турк иш одамларига зулм қилиб, уларнинг бир қисмини қамоққа ташлагани ҳаммага маълумдир.\nШундай экан, Ўзбекистон Туркия муносабатлари қайтадан жонлашини ва Ўзбекистон элчиси айтганидек бу икки давлат “дўст ва биродар ўлкалар” бўлишининг шартлари нималардан иборат бўлади?.\nАввало шуни айтиш керакки, Туркия Бош вазири Тоййиб Эрдўғоннинг “дунёнинг қаерида бўлишидан қатъий назар, ўз халқига зулм қиладиган раҳбарларга қўлимни узатмайман”, деган гапи машҳурдир. Бошқа сўз билан айтадиган бўлсак, Ўзбекистондаги диктатура режими билан Туркиядги муҳофазакор демократиянинг “дўст ва биродар” бўлишини тасаввур қилиш имконсиз. Демак, Ўзбекистоннинг Туркия фуқароларига визани бекор қилиши, турк иш одамларига Ўзбекистонда фаолият олиб бориш учун нормал шароитлар яратиши, ноҳақ қамалган иш одамларини озод қилиши ва уларнинг тортиб олинган сармояларини қайтириб бериши, ўзбек талабаларининг Туркияда ўқишлари учун тўсиқларни олиб ташлаши бу икки мамлакатнинг“дўст ва биродар” давлатлар бўлишининг шартларига киради.\nНамоз Нормўмин, 27 июль 2012 йил.


Афғонистонга 4500 та доя керак\n02 декабр 2020, Тошкент вақти: 02:30\nБМТ расмийлари Афғонистонда шу кунда мавжуд малакали доялар сони икки бараварга кўпайтирилиши лозим, деб ҳисобламоқда.\nЖаҳон соғлиқни сақлаш ташкилоти вакили Питер Граеффга кўра, шу кунда мамлакат бўйлаб 2100 акушер бор, холос. Малакали дояларга бўлган эҳтиёжни тўла қондириш учун эса акушерлар сонини 4500 нафарга етказиш лозим.\nАфғонистон оналар ўлими энг кўп қайд этиладиган давлатлар қаторида бўлиб, бу мамлакатда туғруқ пайтида ҳар 8 онадан бири ўлади.\nБу кўрсаткич бўйича Нигер давлатигина Афғонистондан олдинда. Нигерлик ҳар 7 аёлдан бири туғруқ чоғида ҳалок бўлади.


Анонс: А гуруҳида Руминия ва Швейцария учрашуви\n16:37 / 15.06.2016\nБугун Париждаги "Парк де Пренс" ўйингоҳида А гуруҳи вакиллари Руминия ва Швейцария ўзаро учрашади. Тошкент вақти билан соат 21:00да бошланадиган ўйин ҳаками россиялик Сергей Карасев.\nБу икки жамоа биринчи турда турли натижалар қайд этди. Руминия турнир мезбонлари бўлмиш Францияга қарши очилиш учрашувида майдонга тушди ва дурангни сақлаб қола олмади - охирги дақиқаларда Пайенинг зарбаси ўтказиб юборилди. Швейцария эса Албанияни хотиржамлик билан енгиб, кейинги босқичга чиқиш учун яхши имконият ҳосил қилди.\nҚайд этиш керакки, бугун Владимир Петкович бошчилигидаги швейцарлар бугун ҳам ғалабага эришса, гуруҳдан чиқиш масаласи ҳал қилинади. Лекин мавжуд босимга қарамасдан Йорданеску жамоаси бугунги ўйинда жиддий қаршилик кўрсатиши кутилади.\nЙорданеску биринчи учрашувдаги мағлубиятдан кейин жамоа ўзига бўлган ишончини йўқотмаганини таъкидлаган, Петкович эса иккинчи учрашувга ҳам ғолибона таркибни туширишини айтган.\nБу икки терма жамоа ўртасида шу вақтгача 12 учрашув бўлиб ўтган ва улардан 2таси ўртоқлик мақомида кечган. Бу ўртоқлик учрашувларнинг биринчиси 1990 йили ўтказилган. Иккинчиси эса Швейцариянинг Люцерн шаҳрида 4 йил муқаддам. Бу учрашувларнинг иккиси ҳам руминларнинг 1:0 ҳисобларидаги ғалабаси билан якунланган. Қолган 10та учрашувдан 9таси ЖЧ ва Европа чемпионатлари учун саралаш босқичлари доирасида, фақат биргинаси ЖЧ гуруҳ босқичида рўй берган: 1994 йилги ЖЧ гуруҳ босқичида Швейцария Руминияни 4:1 ҳисобида енгган, лекин ўшанда гуруҳдан руминлар биринчи ўрин билан кейинги босқичга чиққан.\nРуминлар марказий яримҳимоясида Хобан – Пинтилий иштирок этади, уларга Станку ёрдам беради. Қанотларда Торже ва Кипчу ҳаракатланади.\nШвейцария - Европадаги ўртамиёна жамоалар орасида энг кучлиси. Уларнинг ҳимоя чизиғи юлдузли - Штефан Лихтштайнер ва Рикардо Родригес. Ярим ҳимоя ҳам - Гранит Чака ва Жердан Шақири.


Олмесар Г – medu.uz – Дорилар ҳақида маълумотлар ўзбек тилида\nHome Йўриқномалар Олмесар Г\nПрепаратнинг савдо номи: Олмесар Г\nТаъсир этувчи моддалар (ХПН): олмесартан медоксомил, гидрохлоротиазид\nфаол модда: 12,5 мг гидрохлоротиазид, 20,0 мг олмесартан медоксомил;\nёрдамчи моддалар: лактоза моногидрати, L-гидроксипропилцеллюлоза, микрокристалл целлюлоза, магний стеарати, опадри II оқ, темир II оксида бўёвчиси.\nАнгиотензин II ангиотензинга айлантирувчи ферментнинг (ААФ) ангиотензин I га таъсири оқибатида ҳосил бўлади. Ангиотензин II – ренин-ангиотензин-альдостерон тизимининг (РААТ) асосий қон томирларни торайтирувчи моддаси бўлиб, унинг таъсири қуйидагилардан иборат: қон томирларни торайтириши, альдостерон ва вазопрессиннинг синтези ва ажралиб чиқишини рағбатлантириш, кардиостимуляция ва организмда натрий ионларини тутилиши. Олмесартан қон томирларининг силлиқ мушакларида ангиотензин II ни АТ1-рецепторлари билан боғланишига ингибиция қилиб, ангиотензин II нинг қон томирларини торайтирувчи самарасини сусайтиради. Гипертензияда олмесартан медоксомил артериал босимни дозага боғлиқ, узоқ муддат пасайишини чақиради. Олмесартан медоксомилни суткада 1 марта қабул қилиш 24 соат давомида артериал босимни самарали ва юмшоқ пасайишини таъминлайди, айни пайтда бир марта қабул қилинганидан кейинги самара, шу суткалик дозада препаратни суткада 2 марта қабул қилингандаги самара билан бир хил. Олмесартаннинг гипотензив таъсири одатда курслик қабул қилишнинг 2 ҳафтасидан кейин аниқланади, максимал даволовчи самараси эса, даволаш бошланганидан кейин тахминан 8 ҳафта ўтгач ривожланади.\nГидрохлоротиазид – тиазид диуретик. Натрий ионларини (Na+) қайта сўрилишини сусайтиради, бурма найчаларнинг проксимал қисмида карбоангидразани блоклайди, калий ионларини (К+) (дистал найчаларда натрий калийга алмашади), гидрокарбонатлар ва фосфатларни буйрак орқали чиқарилишини кучайтиради. Магний ионларини (Mg2+) чиқарилишини оширади; организмда кальций ионларини (Ca2+) тутиб қолади. Диуретик самараси 1-2 соатдан кейин ривожланади ва 4 соат ўтгач максимумга етади, 10-12 соат давом этади. Таъсири калава фильтрациясининг тезлиги камайганида пасаяди ва креатинин клиренсини минутига 30 мл бўлганида тўхтайди. Артериал босим айланаётган қон хажмини камайиши, қон томирлар деворининг реактивлигини ўзгариши, ганглийларга депрессор таъсирини кучайиши ҳисобига пасаяди.\nОлмесартан медоксомил – олддори бўлиб, меъда-ичак йўллари орқали ўтишда олмесартангача тез ва тўлиқ метаболизмга учрайди. Олмесартаннинг фармакокинетик маълумотлари биринчи тартиб тақсимланиш билан икки босқичли моделда таърифланади. Ичга қабул қилинганидан кейин қон плазмасидаги максимал концентрацияси (Cmax) 1-3 соат ўтгач аниқланади, ярим чиқарилиш даври тахминан 13 соат ташкил қилади, 20 мг доза ичга бир марта қабул қилинганида қон плазмасидаги концентрациясини вақтга тўғри чизиқли боғлиқлиги аниқланади. Қабул қилинаётган доза 80 мг гача оширилганида қон плазмасидаги олмесартаннинг максимал концентрацияси деярли бир текис ошади. Терапевтик чегара (40 дан 80 мг гача) қийматларидан юқори дозада бир марта ва кўп марта қабул қилинганидан кейин, олмесартаннинг биокираолиши пропорционал ўзгармайди. Таблеткалар қабул қилинганида максимал биокираолиши тахминан 26%.\nОвқат қабул қилиш олмесартаннинг биокираолишини 10% гача пасайтириб, биокираолишлигига деярли таъсир қилмайди. Олмесартаннинг стационар концентрациясига 3-5 кунда эришилади. Ҳар куни бир марта қабул қилинганида қон плазмасида тупланиши кузатилмайди. Тақсимланиш ҳажми паст, тахминан 17 л ни ташкил қилади, бу тўқималарда чекланган экстраваскуляр тақсимланиши билан боғлиқ. Олмесартан қон плазмаси оқсиллари билан деярли тўлиқ (99%) боғланади ва эритроцитларга кирмайди. Буйрак ва жигар етишмовчилиги, ёш ва тана вазнининг камлиги креатинин клиренсини ошишини ва олмесартаннинг биокираолишлиги кўрсаткичини ошишини чақиради.\n1,3 л ни ташкил қилади (вариация коэффициенти – 19%) ва нисбатан паст ҳисобланади, буйрак клиренси тахминан соатига 0,6 л. Қабул қилинган дозанинг тахминан 35-50% буйраклар орқали, тахминан 60% сафро билан чиқарилади. Олмесартаннинг жигар ички циркуляцияси минимал. Олмесартаннинг катта қисми жигар орқали чиқарилиши туфайли, уни сафро йўлларининг обструкцияси бўлган беморларда қўллаш ман қилинган. Кўп марта қабул қилинганида олмесартаннинг ярим чиқарилиш даври 10-15 соатни ташкил қилади.\nЭссенциал гипертензияда (олмесартан медоксомил билан монотерапиянинг самарасизлигида) .\nКекса ёшли (65 ёшдан катта) пациентлар учун дозани тузатиш талаб қилинмайди.\nПрепаратнинг бир ёки бир неча дозаларини қабул қилиш ўтказиб юборилганида тиббий ходим ва пациентнинг ҳаракатини таърифи\nЮрак-қон томир тизими томонидан бузилишлар: баъзида – тахикардия, артериал гипотензия, ортостатик гипотензия.\nЎта кам ҳолларда: белда оғриқлар, бронхит, фарингит, синусит, ринит, креатинфосфокиназа даражасини ошиши, гематурия, гипертриглицеридемия, гипергликемия, диарея, бош оғриғи, гриппсимон синдром.\nЭлектролитлар балансини бузилиши, шу жумладан гипонатриемия (чарчоқлик, таъсирчанлик, мушакларни тиришиши, онгни чалкашиши), гипохлоремик алкалоз, гипокалиемия (оғизни қуриши, чанқоқлик, аритмия, мушакларда спазм ёки оғриқ, кўнгил айниши, қусиш, кучсизлик), агранулоцитоз, тромбоцитопения, аллергик реакциялар (тери тошмаси, эшакеми), жигар фаолиятини бузилиши, холецистит, панкреатит, подаграни зўрайиши, гиперурикемия, анорексия, потенцияни пасайиши, диарея, ортостатик гипотензия, фотосезувчанлик, гастралгия, гиперхолестеринемия, гипергликемия.\nХолестаз ва ўт чиқариш йўлларининг обструкцияси.\nСурункали буйрак етишмовчилиги (креатинин клиренси минутига 20 мл дан кам).\nБуйрак кўчириб ўтказилганидан кейинги ҳолат (клиник қўллашнинг тажрибаси йўқ).\nҚандли диабет (оғир шакли).\nГипокалиемия, гиперкалиемия, гипонатриемия.\nЛактозани ўзлаштираолмаслик, лактаза етишмовчилиги, глюкоза-галактозани мальабсорбцияда қўллаш мумкин эмас.\nОлмесар Г препаратини қуйидаги препаратлар билан бир вақтда қабул қилишни эҳтиёткорлик билан ўтказиш керак:\nНостероид яллиғланишга қарши препаратлар билан бирга қабул қилиш – гипотензив самарасини пасайиши мумкин; буйрак касалликлари бўлган беморларда буйрак фаолиятини ҳатто ўткир буйрак етишмовчилигини ривожланишигача ёмонлашиши мумкин.\nОлмесан Г мажмуавий препаратининг таркибига кирувчи фаол моддаларни қўллашдаги эҳтиёткорлик чоралари.\nҚандли диабетга қарши препаратлар (инсулин ва перорал гипогликемик воситалар) – гидрохлоротиазидни глюкозага толерантликка таъсир қилиши оқибатида бу препаратларнинг дозасини тузатиш талаб қилиниши мумкин.\nПодаграни даволаш учун препаратлар (пробенецид, сульфинпиразон, аллопуринол) – гидрохлортиазиднинг таъсири остида қон зардобида сийдик кислотасининг даражасини ошиши, гидрохлоротиазиднинг таъсири остида аллопуринолга ўта юқори сезувчанлик реакциялар тез-тезлигини ошиши оқибатида, бу препаратларнинг дозасини тузатиш талаб қилиниши мумкин.\nБуйраклар фаолиятини оғирлиги енгил ёки ўртача даражали бузилиши (креатинин клиренси – 30-60 мл/мин) бўлган беморларда препарат қўлланганида, дозани тузатиш талаб қилинмайди, лекин буйрак фаолиятини ва қон зардобида калий ва сийдик кислотасининг даражаларини мунтазам назоратини ўтказиш тавсия этилади.\nДекомпенсацияланган юрак етишмовчилиги, буйрак касалликлари, ўткир гипотензия, азотемия, олигурия ривожланиши мумкинлиги туфайли, реноваскуляр гипертензияси, кам ҳолларда – ўткир буйрак етишмовчилиги бўлган пациентларда, препарат эҳтиёткорлик билан қўлланади. Шунингдек аортал ёки митрал стенози, обструктив гипертрофик кардиомиопатияси бўлган беморларда препарат қўлланилганида ҳам алоҳида эҳтиёткорлик талаб қилинади.\nТиазид диуретиклар билан даволаш глюкозага толерантликни бузиши ва яширин қандли диабетни кучайиб кетишига олиб келиши мумкин, қандли диабети бўлган беморларда эса инсулиннинг ёки перорал диабетга қарши препаратларнинг дозасини тузатишни талаб қилиши мумкин. Препарат қўлланганида қон зардобида калий ва бошқа электролитлар даражасини вақти-вақти билан назорат қилиш тавсия этилади.\nЮрак ишемик касаллиги ёки бош мия қон томирларининг атеросклерози бўлган пациентларда артериал босимни ҳаддан зиёд пасайиши, миокард инфаркти ёки ишемик инсультни ривожланишига олиб келиши мумкинлигини кўзда тутиш керак.\nСимптомлари: артериал босимни яққол пасайиши, гипокалиемия (адинамия, фалаж, қабзият, аритмия), уйқучанлик, гипертензия, тахикардия, брадикардия кузатилиши мумкин.


Билим олишда риёзатнинг ўрни – oliymahad.uz\nБилим олишда риёзатнинг ўрни\n“Бахт – қанча эмас, қандай яшашда….”\nЖорий йилнинг 7 октябрь куни Тошкент ислом институти талаба қизлари иштирокида Маънавият соати бўлиб ўтди. Унда “Ҳадис ва ислом тарихи фанлари” кафедраси ўқитувчиси, “Новза” масжиди имом хатиби Жалолиддин домла Ҳамроқулов меҳмон бўлди.\n“Билим олишда риёзатнинг ўрни” дея номланган ушбу суҳбатда домла талаба қизларни янги ўқув йилини муваффақиятли бошлаб олганликлари билан самимий қутлади. Тўрт йиллик талабалик даврини ғанимат билиб, солиҳ амални ўзида жамлайдиган билимларни тўла эгаллаш лозимлигини таъкидлаб ўтди.\n“Яхшиликка чақириб, ёмонликдан қайтарувчи умматнинг асосини имон ташкил қилади. Агар биз тақдиримизга Аллоҳни ёзганига имон келтириб, рози бўлиб яшасак, Роббимиз ҳам биздан рози бўлади. Банданинг бахти уни қанча яшаганида эмас, қандай яшаганига қараб баҳоланади. Жамиятимиз ислоҳотига ҳар биримиз фойда келтиришга харакат қилмоғимиз лозим. Ҳеч бўлмаганда ўз шахсий ҳаётингиз билан ижобий ҳиссангизни қўшинг”, дея таъкидлади. Устоз чорак асрдан кўпроқ талабаларга илм бериб, жамлаган ҳаётий ва илмий тажрибаларидан келиб чиққан ҳолда, талаба қизларга қимматли маслаҳатларини бериб, бу даргоҳларда не-не устозлар етишиб чиққанлиги, бугунги кунга келиб, уларнинг ўрниларида ўтириб билим олиш, чексиз масъулиятни талаб этувчи катта бахт эканлиги ҳақида гапириб ўтди.\nСуҳбат асносида талаба қизлар ўзларининг қизиқтирган саволларига Жалолиддин домладан етарли жавобларни олдилар.\nТалаба қизлар билан ишлаш бўйича услубчи\n1020200cookie-checkБилим олишда риёзатнинг ўрниno\nОлдингиИҲТ мустақил доимий комиссиясининг йиллик 6-семинари иш бошладиКейингиШамсул Аимма Сарахсий раҳимаҳуллоҳ


Устозларимизнинг, барча ўтган адабиёт аҳлининг охиратлари обод бўлсин!\nМуҳташамим, ҳаммадан мумтозим кетди...\nҲалима Худойбердиева... Тилимга алладек таниш, дилимга онамдек яқин сўз ва чеҳра... Руҳим яралгандами ва йўргакда эканимдами, севилтирилган, нур каби қалбимга қуйилган ном...\nҲалима Худойбердиева... Шоир бўлиб туғилган, шоир бўлиб яшаган ва шеъриятда улкан мактаб яратиб, кўпнинг саводини чиқариб, ўлмас асарлар қолдирган устоз...\nҲалима Худойбердиева... Беш фарзандни тарбиялаб, “ҳар бирида Ватан отлиқ озод юрак ўстириб” кетган, “Асл мард Ватанга тиз чўкиб ўтар”, деб яшаб ўтган туркийлар онаси...\nМен Ҳалима деган китобман\nҲалима опа, жону жаҳоним, муҳтарамим, муҳташамим, мумтозим, виқорлим, салобати тоғ қадар юксагим, халқининг муносиб фарзанди, меҳрибон онаси бўлолганим, мардонам, байроқдорим! Жону жаҳонимга, руҳи равонимга айланиб кетганим! Қай бир чиройли сўзларни айтсам қайтасиз? Яхши кўрардингиз-ку гўзал сўзларни. Яхши сўз жону дилингиз эди-ку. Боқсам, дунёнинг тўрт тарафидаям дийдорингиз, кўз ёшимда чеҳрангиз жилваланиб турибди. Лекин Сизни тополмаяпман. Катта бозорда онасини йўқотиб қўйган қизалоққа ўхшайман. “Дўмбиробод”га бораман, йўқсиз, “Дугоналар”га келаман, йўқсиз. Чиқмайсиз жилмайиб, келдингми, деб қуёш тафтидек иссиқ лабингизни пешонамга босмайсиз.\nЎйлаб кўрсам, 20 йилдан ортиқ вақтки, Сизга соядек эргашиб юриб, Ҳалима деган китобга айланиб қолибман. “Ёдингда қолсин, сен ёзасан-да барини”, деб уқтириб айтган ҳар бир сўзингизни эсладим, минглаб хотиралар, оғир, қайғули, қувончли, сурурли, меҳрли ва ниҳоят, байроқдор кунлар бир-бир кўз ўнгимдан ўтмоқда. Ўзимни варақласам, бутун борлиғимдан Сизнинг ёдингиз тўкилаётир, Ҳалима опа! Мен бу китобни узоқ йиллар хотирам ва қалбимга ёздим, энди кўчирсам бас. Энди Худойим Сиздаги ижодга ихлос ва қора меҳнатдан қочмаслик фазилатини, қудратини берса бас!\nПойингиздан бошим кўтармам\nМен Сизнинг пойингизга келганим – 1996 йилларда жуда маҳзун ва ғамгин эдингиз. Салобат ва маҳзунлик... Шу эди ҳолатингиз. 1998 йили Зомин тоғларида ўтган ёш ижодкорлар семинарига мен шеър ўқиганимас, Сизни кўргани борганман. Шеър ўқитишганда ҳам Сизни ҳайратлантириш, мафтун этиш учун ўқиганман. Раҳмат, ўша Зомин тоғларига бизнинг юракларимизни, устоз-шогирдлик ришталаримизни янаям қаттиқ боғлагани учун! Раҳмат ўша кунларгаки, мени Сизнинг пойингизга мангу бош қўйдиргани учун! Бу сиғиниш эмас, бу руҳи биродар одамларнинг бирлиги эди, уйғунлиги, тақдирнинг саодати эди.\n20 йил олдин уйингизга бориб, “Ҳалима опа, Сизга бағишлаб туркум тўртликлар ёздим”, дедим. (Меҳрини ичида сақлаб юриш менга тўғри келмас фазилат эди, умрбод баралла изҳор қилиш одатим бўлди.) Чеҳрангиз яшнаб кетди. Айниқса, мана бунисини яхши кўрардингиз:\nКўксимда ғам тошин кўтарсам,\nКиприкда кўз ёшим кўтарсам.\nЎн саккиз минг олам бузилгай,\nПойингиздан бошим кўтарсам.\nЯратганга шукрки, мен ўн саккиз минг оламни бузмадим ва ҳеч қачон бузмаяжакман!\nҲазрат Навоийнинг “Кўзим, кимдан айрилганингни билганингда, бундан ҳам кўп ёш тўкардинг” маъносидаги сатрларини эсладим. Сиздан ажралган дунёнинг ўзига қийин эмасми, Ҳалимаи давронсиз ҳам давом этаверадими ҳаёт, деб йиғлаяпман.\nБетобу бемор пайтларингиз дам онажонимнинг, дам Сизнинг ёнингизда қолиб термулиб ётардим, билдирмай йиғлардим. “Худо, мени шу азиз чеҳралардан, онаму устозимдан айирма”, деб нола қилардим, кўз ёшларим ичимга оқарди. Оғриқлардан зада бўлган жисмингизга қараб ўша 20 йил олдин икковимиз севиб бирга ўқиганимиз Радий Фишнинг “Жалолиддин Румий” асарида Ҳазратнинг умри охирларидаги ҳолатига берилган таърифни эслардим: “...Қарийб етмиш йилдирки, тиним нима, шафқат нима билмаган машаққат чекиш, ҳақиқат излашлар иродани тобласа-да, соғлиғини совурган, изтироблар ичра куйиб-қовжираган тани энди айтганига юрмасди.”...\nСизда ҳам шу ҳол эди. Жисмингиз айтганингизга юрмай бошлаганди. Ҳассага таянибгина, лекин оққуш каби енгил қадамлар билан юриб кириб келардингиз ишхонага. Ҳассага таянганингизга ҳайрон бўлганларга “Мен ҳассамни яхши кўраман”, деб қўярдингиз. Ҳар не зулматдан ҳам нур топа билган Сиздек оқилаю донишманд аёл яна бормикан бу дунёда? Яна Сиздек беназир, буюклик ва камтарлик уйғунлашган, мудом зиддиятлар ичра яшаб, барчасига бардош бериб ўтган одамни қайтиб кўрармикан бу дунё? Ўша чиройли ҳассангизга суянибгина бўлса ҳам эшигимиздан кириб келсангиз қани эди? Қани эди “Ўв, зоҳирга ўч болам, сиз аёнларни кўзлайсиз”, деб бизга айни аҳволимизни англатиб, огоҳлик қўнғироқларини чалиб турсангиз? Қанийди?\nИсмингиз жасорат эди аслида\nЎзингиз айтганингиздек, 2017 йил 17 майдаги тантана, меҳнат ва машаққатларингизнинг муносиб баҳоси берилган кун, икковимиз тилимиз билан таърифлаганда илоҳий адолат қарор топган кундан олган ғайратингиз билан Сиз толиққан, хаста жисмингизни ҳам айтганингизга юрдира бошладингиз.\n“Файзли оқшом” кўрсатувининг сувратга олиш жараёнлари, “Дугоналар” журналининг тақдимот маросими каби тадбирларга кучларингизни жамлаб, оғриб турган жисмингизни авайлабгина, лекин ўзингиз айтганингиздек, “минг оҳингиздан бир оҳни ҳам кўрсатмай” жасорат билан келганларингизни эслайман. “Ёнимда тур, узоқ кетма”, деб қаттиқ тайинлардингиз. Сизга дориларингизни узатиб, қоғозни очишга ҳам ҳоли келмаётган қўлларингизни авайлаш учун, ўқиётган шеър ёки маърузаларингиз бетларини очиб бериш учун доим шай турардим. Баъзан “Устозини қалқон қиляпти” деганга ўхшаш гапларни эшитиб кулардик. Ҳолимизни билмасдилар, аслиям билмасинлар, билолмасинлар, дердик-ку.\nҲалима опа, иймон қадар покизам! Сизнинг исмингиз аслидаям жасорат эди, матонат эди! “Тиззамгача тупроққа ботиб, айтар дардим бор”, дейсиз, лекин шундаям бировга дийдиё қилмай, “ташингиз хиромону ичкарингиз дод” эканини намойиш этмай, мағрур яшаб ўтдингиз! Нақадар ҳавасли, нақадар ибратли умр бу! Мана, миллат аёлига тимсол, мана, аёл жасорати!\nБаҳорда онам, ёзда Сиз....Фаслларга ихлосим қолмади...\n“Ҳар ҳолатга шеъримни айтасан-а, барини ёдлаганмисан нима?” деб кулардингиз. “Ўзингиз бари ҳолатга шеър ёзгансиз-да, ёдлаш шартмас, ўзи ёдланиб қолади”, дердим. Ҳамма эркаликларимни, кескинликларимни, аразларимни кўтарардингиз. Ўйлаб кўрсам, ўзингизнинг сатрларингиз билан айтганда, Сизнинг ёнингизда мен “энг шоҳ кунларимни” яшабман.\n“Ёзда кўп ишларга мумкин улгурмоқ” деган сатрингизни ҳар ёзда такрорлаб юрардим. Мен ёзда бизни ташлаб, ўша чин дунёга кетиб қолишга ҳам улгуришингизни билмасдим. Куздан қўрқардим. Бу йил куз 17 августнинг тунидан бошлангандек. Чунки хазонларнинг чирт-чирт узилиши мангу айрилиқни эслатади менга.\nБаҳор ва ёзни севардим. Афсус, шу йил баҳорда 66 ёшида мени не кўйларга ташлаб онам, ёзда 71 ёшда яна бир чуқур қайғу қаърига ташлаб Сиз.... Бир йилда икки чиноримдан айрилиб, ҳолим ёмон бўлди. Бормикан мендек яна бир иложсиз, чорасиз одам? Мен энди ҳеч қайси фаслга қаттиқ ихлос боғламай қўйдим. Энди қайси фасл келмасин, оти айрилиқдек, оти фироқдек, исми ўлимдек, ҳижрондек назаримда. Фаслларга ихлосим ўлди. Айрилиқ азоби шу қадар жондан ўтяптики, ўлимни топиб ўлдиргим келяпти. Чорасизлик шу қадарми, Оллоҳим?!\nХудойим бир ёмон кунига минг яхшиликни яширибди...\nКейинги 3 йиллик синовли умрим учун қанча азоб чекибман. Сизга бориб йиғлаб бераверибман. “Ернинг тагидан юргим келяпти, бу дунёда адолат йўқми?” деб дийдиё қилаверибман. Сизнинг гапингиз битта эди: Сен йиғлама, юрагим оғрийди, кўзингни ёшини биров кўрмасин! Бошингни баланд кўтариб юр! Худо бизни яхши кўради, болам, ҳали ҳаммаси яхши бўлади!”\nЭнди шу уч йилим учун беадад шукрлар айтяпман. Аввалгидек ишдан бош кўтармай, ишхона столларида ётиб ишлаб юрганимда на онамнинг, на Сизнинг дийдорингиздан баҳра ололган бўлардим. Дийдорга тўйиб бўлмайди, лекин ундан баҳра олишнинг ўзи ҳам бахт-ку. Ўзингиз айтганингиздек, ижодий лабораториянгизни саранжом қилиб, 30 дан ортиқ эски дафтарлардаги шеърларни бамаслаҳат кўчириш, паришон ётган барча асарларингизни 5 томга жамлашга қачон вақт топардик, агар Худонинг ўзи бир ёмон кунига минг яхшиликни яшириб бермаганида?! Шукр, шукр ўша кунларга! Ҳар бир хужайрам, томчи-томчи қонимга қадар Сизни англатган, Сизга яқин яшаган кунларга ташаккур!\nШукрки, умр ҳайф кетмади!\nЁдимда 2017 йил 17 майидан кейин “Гулжамол, агар Президентимиз Шавкат Мирзиёевнинг шарофати билан тақдиримга келган шу яхши кунларим бўлмаганида, бутун умрим ҳайф кетди-да, деган бўлардим, беадад шукрки, биз ғалаба қилдик болам!” дедингиз. Аслида Сиз қолдирган ижоднинг ўзи умрингизнинг ҳеч қачон ҳайф кетмаслигига кафолат экани аниқ, лекин шукр ва раҳматки, Сиз ҳамма маънода ғолиб кетдингиз!\nБиз ёмон қолдик... вале Сиз яхши кетган бўлинг!\nЯна ўша иккимиз севган асарда айтилгани каби “Дўстки, ҳижрон ихтиёр этмиш, демак, унинг машаққати ҳаддига етмиш...”. Машаққатингиз ҳаддига, умрингиз эса поёнига етган бўлса, бизнинг чорасизлигимизни чора қилишдан бошқа не чорамиз бор.\nҲалима опа, устози жоним, онажоним ўзимнинг! Чеҳрангизни кўряпман нур ичра, бошимда турибсиз, тушларимда бўлса-да, йўқлаяпсиз. Мана, ҳозир ҳам узун-узун чиройли бармоқларингиз, ҳароратли қўлларингиз билан елкамни силаб қўяпсиз. Қанчалар иссиқ, меҳрли ва жаннатий ором бахш этади бу қўллар!\nҲар гал хайрлашаётиб: “Бор, кийикчадек ўйнаб юравер”, дердингиз. Ҳалима опа, энди кийикчадек қайси тоғда ўйнай? Бу дунёнинг дийдорсиз бозорида юрибман-ку! Қайси манзилни макон тутай? Юмшоқ болишга бош қўйгим йўқ, Сизнинг азиз жисмингиз тупроқда-ку. Биз ёмон қолдик... вале Сиз яхши кетган бўлинг! Жаннат маъволарига ва Улуғ Дийдорга етган бўлинг! Руҳингиз, жисмингиз ором топсин, илоҳим! Ҳеч қачон ёдингиз, доғингиз бағримдан ўчмайди, ҳеч қачон унутмайман! Қиёматгача, дийдоргача хайр энди, маликам! Менинг руҳим бозор оралаб юрган қаландар янглиғ ушбу сатрларимни такрорлаб юрибди:\nОнамдай устозим кетди,\nКўкка қараб ҳайқирдим...\n2018 йил 10 сентябрь\nБиз “Олтин қалам” олдик!\nБиз “Олтин қалам” олдик! Мукофотни олдиг-у, сизни табриклагимиз келди. Ҳар “Китоб дунёси”ни кутувчи газетхонларимиз, бизга қайноқ ўгирмаларни илинишдан чарчамайдиган элликдан ортиқ таржимонларимиз, сизларга “Олтин қалам” муборак! Эй, чекка бир қишлоқда бизнинг газетани мактабининг кутубхоналаридан топиб олиб, бағрига босганча қайта-қайта ўқиётган ва сўзга меҳр қўйишни бошлаган, ўзини таниб – дунёни таниб, қалби кенгликлар томон талпинаётган болакай! Сени ҳам табриклаймиз! Мукофот муборак, аҳли муаллиф!\nЭй, дунёнинг олти тарафидан “Китоб дунёси”, деганда Ўзбекистонни тушунгувчи, ўзи яшаётган ўлканинг хазиналаридан бизларга узатгувчи ва бизнинг газетани олиб келмаётганмикан, деб почта машиналаридан тортиб то ҳар бир кабутарга умид билан боқгувчи ўттиз икки халқаро вакил! Олган мукофотингиз қутлуғ бўлсин!\nАдабиёт олам ичра яралган олам экани ҳеч биримизга сир эмас. Бир муаллифимиз, бир мухлисимиз айтганидек, “Китоб дунёси” ўша оламнинг бу дунёдаги хабарчисидир. Газетамиз саҳифаларида долғаланган сўз денгизида қалқиб-қалқиб бораётган ҳикмат кемалари, бугун дарғангизга топширилган “Олтин қалам” ҳалол бўлсин!\n“Олтин қалам ” дунёнинг ҳар бир ўлкасида бор. Фақат номи бошқача. Масалан, уни Россияда “Золотое перо”, Америкада “The golden pen”, қардош Туркияда эса “Altın kalem” деб атайдилар. Асосийси, ушбу мукофотнинг илдизи, келиб чиқиши ва мақсади бир!\nБиз “Олтин қалам” олдик, эй, аҳли сўз! Ҳаммамизга қутлуғ бўлсин! Шу улуғ кунларда мазкур мукофотни ҳар бирингизнинг қўлингизга тутқазгимиз, бағримизга босиб, давомли ва хайрли қилсин, дегимиз келяпти.\nГазетамизга хуш келдинг, “Олтин қалам”!\nГазета ҳақида 32 сония олдин\nПоязияга қардошлигини йўқотмаган проза 33 сония олдин\nУЛҒАЙГАН БОЛАЛИК Ҳикоя 2 дақиқа олдин\nБуюк маданият юрти! 3 дақиқа олдин\nМАНЗИЛИГА ЕТМАГАН КЎЗЁШ 7 дақиқа олдин\n“ЮРТ ТАҚДИРИ УЧУН ҚАЙҒУРГАН ИЖОДКОР ҲАҚИҚИЙ ЁЗУВЧИДИР”! 11 дақиқа олдин\nТО ҲАНУЗ УЛГУРИБ БЎЛМАС ЯШАШГА... 11 дақиқа олдин\nКУЗАТИБ ҚЎЙИШГА ЧИҚДИМ ҚУЁШНИ 12 дақиқа олдин\nДиллардан тилларга кўчар қутлуғ сўз 13 дақиқа олдин\nТашқарида қор ёғиб турса... 15 дақиқа олдин


Яна бир кишида коронавирус инфекцияси аниқланди\n16:12 24.03.2020 (Янгиланган 16:23 24.03.2020)\nАйни пайтгача Ўзбекистонда коронавирус инфекцияси билан касалланганлар сони 50 нафарни ташкил этмоқда.\nТОШКЕНТ, 24 мар — Sputnik. Айни пайтгача Ўзбекистонда коронавирус инфекцияси билан касалланганлар сони 50 нафарни ташкил этмоқда, деб хабар қилди ССВ матбуот хизмати.\nЎзбекистонда коронавирус аниқланганларнинг ёши ва жинсига ойдинлик киритилди\nТакидланишича, бу инфекция хорижда бўлиб қайтган бемор билан мулоқотда бўлган яна бир фуқарода аниқланган.\nБундан аввал Санитария-эпидимиологик осойишталик агентлиги директори Баҳром Алматов касаллик белгилари йўқолган беш фуқарога тез орада жавоб берилишининг маълум қилган эди.\nСоғлиқни сақлаш вазирлиги мутасадди вазирлик ва идоралар билан ҳамкорликда эпидемиологик суриштирув ҳамда коронавирус инфекциясининг тарқалиб кетмаслиги учун барча профилактик чора-тадбирларни амалга оширмоқда.\nЭслатиб ўтамиз, куни кеча Бутунжаҳон соғликни сақлаш ташкилоти бош директори Тедрос Адханом Гебрейесус янги турдаги коронавирус пандемияси тарқалиши тезлиги ошганлиги, дунё бўйича 300 мингдан зиёд ҳолат кузатилганини маълум қилганди.\n"Пандемия тезлиги ошмоқда. Биринчи қайд этилган ҳолатдан 100 мингинчи ҳолатга қадар 67 кун ўтди, орадан яна 11 кун ўтиб, 200 мингинчи кўрсаткич қайд этилган бўлса, 4 кундан сўнг ушбу рақамлар 300 мингга етди"- деди ЖССТ вакили.\nCOVID-19 умумжаҳон пандемияси (954)\n19:14 10.07.2020 (Янгиланган 19:16 10.07.2020)\nТОШКЕНТ, 10 июл - Sputnik. Келаётган дам олиш кунлари республикага бироз салқин ҳаво кириб келади, деб хабар беради Ўзгидромет.\n“10 ва 11 июл кунлари кундузи ҳаво ҳарорати + 32 ... + 35 даражани, шимолда, жанубда ва чўл зонасида эса + 37 ... + 39 даражани ташкил этади. Кечаси ҳарорат +19 ... +24 даражада сақланиб қолади. Баъзи жойларда шамол кучайиб, секундига 15-20 метргача етиши мумкин”, - дейилади маълумотда.\nРеспублика бўйича ҳаво бироз булутли бўлиб, жойларда ўзгариб туради, ёғингарчилик кутилмайди, фақат Тошкент, Андижон, Наманган ва Фарғона вилоятларида баъзи жойларда қисқа муддатли ёмғир ёғиб, момақалдироқ бўлиши мумкин.\nЯкшанба куни Ўзбекистоннинг текислик ҳудудларида қуруқ ва қуёшли ҳаво кутилмоқда, фақат тоғли ҳудудларда қисқа муддатли ёмғир ёғиб, момақалдироқ бўлиши мумкин.\nЭслатиб ўтамиз, 7 июлдан бошлаб республикада иссиқ ва қуруқ ҳаво ўрнашди.\nКарантин кунларида коронавирусни даволашда ишлатилган ҳимоя воситаларини утилизация қилишга алоҳида эътибор берилмоқда.\nТОШКЕНТ, 10 июл - Sputnik, Анна Желиховская. Тиббий чиқиндилар 4 гуруҳга таснифланади - А, Б, В, Г. COVID-19 билан касалланган беморлар қўли теккан ҳар қандай буюм Б тоифасига киради. Бу эпидемик нуқтаи назардан хавфли материалдир, улар махсус чиқиндиларни ёқиш печлари – инсинераторларда йўқ қилиниши керак. Бу билан Ўзбекистонда ягона MED CLASS PLUS корҳонаси шуғулланади. Унинг ходимлари карантин пайтидан коронавирус инфекциясининг тарқалишига қарши курашда бевосита иштирок этаётганликлари ҳақида гапириб беришди.\nУтилизация использованных масок и костюмов в карантинной зоне под Ташкентом\nМахсус комиссия қарорига кўра, карантин даврида беморлар контакт қилган барча нарсалар, ҳатто маиший чиқиндилар ва озиқ-овқат қолдиқлари ҳам, тиббий чиқиндилар деб аталади. Буларнинг барчаси эҳтимолий беморлар жойлашган уйлардан, юқтирилган беморлар даволанаётган тиббиёт муассасаларидан ва контейнерли санитария шаҳарчаларидан олиб чиқилади. Минглаб одамлар карантинга жойлаштирилган шаҳарчаларда энг кўп тиббий ва маиший чиқиндилар ҳосил бўлади.\nКорхона вакилининг сўзларига кўра, яқин вақтгача махсус транспорт воситаларида кунига 7-8 тоннагача хавфли юк олиб кетилиб, ёқиб юборилган. Ҳозирда Ўртасарой махсус комплекси ҳудудида 7 дона Италияда ишлаб чиқарадиган печлар ўрнатилган. Энди чиқиндилар шу ернинг ўзида утилизация қилинмоқда. Ҳар бир печнинг ёниш кучи бир вақтнинг ўзида 1 тоннани ташкил этади.\nИнсинератор икки камерадан иборат: ёқиш ва элитиш. “Б гуруҳидаги чиқиндиларни биз икки камерадан иборат махсус печларда ёқамиз. Биринчисида чиқинди 1200 даража ҳароратда ёнади, ҳатто кул ҳам қолмайди. Иккинчи камерада - буғлатувчида - элитиш жараёни ўтади. Махсус технология атроф-муҳитга мутлақо зарарсиз оқ тутун чиқариш имконини беради”, - дея тушунтирди корҳона вакили. Бу ҳолатда, нафақат тиббий чиқиндилар, балки коронавирус билан касалланганлардан қолган маиший чиқиндилар ҳам ёқилади. Бу ҳожатхона қоғози, идишлар, озиқ-овқат чиқиндилари, чойшаблар ва бошқалар.\n“Ушбу чиқиндилар ёқиш камерасининг ҳажми 1 тоннани ташкил қилади. Аҳлатнинг бир маротаба юкланиши тўрт соат давомида ёқиб юборилади. Ҳатто коронавирус инфекциясида гумонланаётганлардан қолган чиқиндилар ҳам утилизация қилинади”, - дея қўшимча қилди суҳбатдош.\nИнфекцияланган беморларнинг, шунингдек, эҳтимолий беморларнинг барча озиқ-овқат чиқиндилари махсус герметик сариқ пластик идишларга, пластик эса зичлиги 13 микрон бўлган махсус сариқ полиэтилен пакетларга йиғилади.\nКоронавирус инфекцияси хавфи нафақат шифокорлар, балки ушбу чиқиндиларни йиғиш ва йўқ қилиш билан шуғулланадиган одамлар учун ҳам бор. Ходимларнинг хавфсизлиги учун барчага ҳудди шифокорларга бериладиган ҳимоя воситаси берилади. Йиғиш ва ёқиш пайтида мутахассислар икки қават ниқоб, кўзойнак ёки экран, қўлқоплар, шунингдек ҳимоя комбинезони ва резина этиклари киядилар. Ҳодимлар печга ҳар тўрт соатда чиқиндиларни юклаганда, шахсий ҳимоя воситаларини ҳам ўзгартирадилар.\nКоронавируснинг суюқликда ва сиртларда бир неча кунгача сақланиши мумкинлигини ҳисобга олиб, чиқиндиларни имкон қадар тезроқ йўқ қилиш жуда муҳимдир.


Finance.uz - 2018 йилнинг энг чиройли банкноталари\n2018 йилнинг энг чиройли банкноталари\nХалқаро банкнот жамияти (IBNS) 2018 йилда жаҳоннинг энг чиройли банкноталари рейтингини эълон қилди.\n«2018 йил банкнотаси» номинацияси ғолибини аниқлаш мақсадида жаҳоннинг 150 дан ортиқ банкнотаси ўрганилди. Қуйида 2018 йилнинг энг чиройли банкноталари ўнталигининг айримлари ҳақида маълумот берамиз:\n10 долларлик, Канада\nЭнг чиройли банкнота сифатида 10 Канада доллари деб эътироф этилди. Унинг бир томонида ўз вақтида миллатчиликка қарши курашган тадбиркор аёл Виола Десмонд, иккинчи томонида Виннипиг шаҳридаги Инсон ҳуқуқлари музейи сурати акс эттирилган.\n10 Канада доллари 2018 йил 19 ноябрда муомалага чиқарила бошлаган.\nИккинчи ўринни 200 Швейцария франки эгаллади.\nПулда моддиятда мавжуд уч мезонли майдонга йўналтирилган инсоннинг қўл бармоқлари тасвири туширилган.\n500 крона, Норвегия\nУчинчи поғонага Норвегиянинг 500 кронаси сазовор бўлди. Банкнотада норвегиялик таниқли кемасоз Колин Арчернинг қутқарув елкани акс эттирилган. Пул 2018 йилда муомалага чиқарилган бўлиб, сарғиш, жигарранг тусга эга. 70×147 мм ўлчамдаги банкнотада «Ставангер» RS 14 қутқарув кемаси сурати ифода этилган ва тескари томонидан денгиздан углеводородни изловчи тармоқ тимсоли тасвири туширилган.\n100 рубль, Россия\n100 рубллик номинал остида босиб чиқарилган банкнота 2018 йилда ўтказилган футбол бўйича жаҳон чемпионатига бағишланган эди.\nЭсдалик пули 2018 йил 22 майда муомалага чиқарилган бўлиб, у полимер субстрата ёрдамида ишлаб чиқарилган.\nПулнинг ташқи томонида футбол тўпини ушлаб турган болакай сурати ҳамда дарвозабон Лев Яшин сурати мавжуд. Тескари томонида эса ер шари тимсоли туширилган ҳамда Россия давлати алоҳида чизиқлар билан ажратиб кўрсатилган футбол тўпи ҳамда футбол ишқибозлари акс эттирилган.\n40 доллар, Соломон оролчаси\nЧиройли бешталик таркибига кирган яна бир банкнота Соломон оролчасига тегишли 40 долларлик деб баҳоланди.\nПулнинг ташқи томонида Соломон оролчасининг харитаси ҳамда денгиз чиғаноғини ушлаб турган инсон қўли тасвири туширилган. Тескари томонида эса кема ичида табассум қилиб турган болалар ва яна бошқа кемада эшкак ушлаб турган инсон сурати акс эттирилган.\nШунингдек, пулда балиқ ва тошбақа ёнида сузиб кетаётган ғаввос сурати мавжуд.\nМексика 2018 йилнинг 28 августида 500 Мексика песосининг номинал қийматидаги янги пул белгисини чиқарди. Бу рейтингда олтинчи ўринда қайд этилган.\nМексика банки вакилларининг таъкидлашича, янги банкноталарнинг қўшимча ҳимоявий хусусиятлари бор, улар янада функционал ва мустаҳкам бўлади. Банкноталарнинг дизайни мамлакатнинг миллий тарихи ва меросига асосланган.\nКейинги ўринларда Мавритания, Богем ороллари, Арманистон, Боливия каби давлатларнинг пул бирликлари қайд этилган.\n«Банк ахборотномаси» газетасидан.


Россия ўз фуқароларини Мисрдан олиб чиқа бошлади\nШарм ал Шайх аэропортидан олиб чиқиб кетилаётган Россия ва Британия сайёҳлари.\nБритания ҳукумати ортидан Россия ҳам Мисрдан ўз фуқароларини олиб чиқа бошлади. Ўтган бир сутка мобайнида Мисрда саёҳатда бўлган 11 минг россиялик мамлакатдан олиб чиқилди. Бугун олиб чиқиладиган россияликлар сони ундан ҳам кўп бўлиши кутилмоқда.\nЙўловчиларга фақат енгил сумкаларнигина ўзлари билан олишга рухсат берилаётир. Сайёҳларининг оғир юклари ва чамадонлари алоҳида самолётларда олиб чиқилмоқда. Айни пайтда Мисрнинг Шарм ал Шайх ва Ҳургада курортларида дам олаётган россияликлар сони 80 минг киши экани хабар қилинмоқда.\nРоссия ҳукумати 31 октябрда 224 йўловчиси бўлган рус самолёти Мисрда ҳалокатга учраганидан сўнг бу мамлакатга парвозларни вақтинча тўхтатган. Самолётнинг ҳалокатга учрашига бомба портлатилиши сабаб бўлган, деган тахминлар олға сурилмоқда.


8/18/2007 12:14:31 PM\nЎзбек мухолифат фаолларинг ўзбек ёшларига\nҚадрли миллат такдирига, юрт истиқболига бефарк бўлмаган Ватандошлар! Юртимиздаги оғир иктисодий ва сиёсий шароитлардан барчангиз хабардорсиз. Барчамизни бир савол ўртайди. Шундай қимматбахо бойлик захираларига, унумли тупроғига, мехнаткаш халқига эга маскан нега бундай аянчли ахволга тушиб қолди?\nЯкин ўтмишга назар ташласак, шўро тузими, худди шохларимизга тиралган тиргакдай бизни мустқил ва кучли булиб усишимизга имкон бермади. У тиргакларини олганда эса тиргакка ўрганган қомат ўз қаддини ўзи кўтаролмади. Ўтган 17 йилдан кўпроқ мустақиллик даврида биз эски советлар худудидаги энг қолоқ мамлакат даражасига тушдик. Шундай экан биз хатолардан фориғмиз дейишга хақсизмиз. Ўзларини Ўзбекистондаги золим режимга қарши хисоблаганлар ўз фаолиятларида, курашларида катта камчиликларга йўл қўйдилар. Аммо хатолар тўгрисида гап кетганида кўпчилик "лидерларимиз" хато қилишмаганларини айтиб кўкрак муштлайдилар. Агар сиз билан биз хато қилмаган булсак, унда ким хато қилди? Хатолар бўлмаганида бугунги кундаги каби оғир иқтисодий ва сиёсий инқирозга юз тутармидик?\nБугунги ўзбек мухолифатининг ахволига қараб тарихда ўрганганимиз "Муз устидаги жанг" ёдимизга тушиб кетади. Гўё бизнинг мухолифат хам, уларнинг отлари хам керагидан ортиқ қурол аслохаларни, оғир темирдан ишланган совут ва думбулғаларни кийиб олгану, жойидан силжишга холи йўқ. Жанг майдонини салобатли фигуралар эгаллаб турибди-ю, аммо улар ғалабага дахлдор эмаслар. Ўша огир фигураларнинг узун найзалари душманга эмас, бир бирига тегиб отдан оғдараётгандай, отдан огдарилганлар эса муз устида ўзини ўнглаш билан овворадай. Бугун лидерларимиз ўн етти йилдан бери ўз хатоларига ўзлари тинмай сирғаниб йиқилаётганларини тан олиб, орқаларидан келаётган, ортиқча юкдан фориғ, чаққон, пиёда ёшларига йул беришлари вақти етди. Улар ёшлик шашти, билим ва янгича фикр билан муз устида жилолмаётган оғир юклилар орасидан енгил ўтиб, манзилга тезроқ етмоқларига шубха йўқ. Биз ўн етти йил шу кураш майдонини тарк этмай махкам турганларни айблаш нийятимиз йўқ. Улар шу юрт озодлиги учун курашдилар, аммо уларнинг кураш усуллари маккорлик олдида ютқазди. Шундай экан, улар шу юрт озодлиги учун ўзларидан кечмоқлари ва ёшларнинг оқил маслахатчисига айланмоқлари керак эди. Аммо мухолифат устидаги огир юк ва "ўзим бўлай"чилик касали буни хар қандай йул билан рад этиб келди. Ўзи етолмаётган манзилни бошқалардан хам қизганди. Олдидан ўтмоқчи бўлганларга қўлларини чўзиб манзилни кўрсатиш ўрнига, оёқларидан чалди. Бугун эса биз яна бир мағлублик олдидамиз.\nТўгри, Ўзбекистон президенти дунёдаги энг қонхур ва вахший диктаторлардан биридир. Унинг бу даражага етишига биринчи сабаб, биз бу диктаторга қарши муносиб куч қўя олмаганимиз эмасмикан? Каримов хукумат тепасига келганда унда сиёсий билим бормиди? Йўқ. Унинг узи "мен сиёсатни билмайман, менга ёрдам беринглар" деб зорланганди ўшанда? У шу давр ичида на сиёсий ва на иқтисодий билимга эга эмаслигини исботлади. Бироқ бугунга келиб, ўша хеч нарсани билмайдиган Каримов, бизнинг хатоларимиз, аниқроқ айтадиган булсак жуда катта хатоларимиз туфайли биримизни ўлдириб, иккинчимизни қамаб, бошқамизни ватангадо қилиб, мамлакатдаги ахволни дузахга айлантириб турибди. Тан олиш канчалик оғир бўлмасин, биз халқнинг ишончини қозониб, уни туғри кураш йўлига бошлай олмадик. Мамлакат ичидаги 28 миллион узбек халқи туриб, биз гох Европа, гох Америкага мўлтираб қарадик. Улардан нажот кутдик, улардан хайр, садака сурадик. Улар берган садакалар ортидан ўзаро ғийбатларни, хақоратларни, бўхтонларни авж олдирдик. Берилган грантлар(садакалар)нинг жуда оз қисмигина кўзланган максадга ишлатилди. Бизнинг найрангларимизни хайр бергувчилар билмайди деб уйладик-ми?. Минг афсуски, хайр бергувчилар аклдан озган кишилар эмас эдилар, улар хамма кирдикорларимиздан бохабар эдилар. Бугун уша манбалар бекитилди. Узбек мухолифатига булган ишонч йуколди. Йўқотилган ишонч факатгина молиявий кингирликлар учун эмас эди, албатта. Ғарб дунёси утган 17 йил ичида узбек мухолифати кучайиш урнига пароканда булганлигини куриб, кузатиб турди. Асосий ракиб тоталитар тузим билан курашиш урнига узаро даханаки жанглар купайиб кетди. Мухолифат лидерларида бир-бирларига нисбатан душманлик кайфияти шу даражага етдики, юз-хотир, одамгарчилик каби узбекларга хос булган фазилатлар хам йуколиб, тамом булди. Бу гладиаторлик жанги оловига Ватанда сарик чакалик хам хизмат килмаган, миллат дардини уз дарди деб билмаган, хавфсиз жойларга келиб олиб "Мардлик" наъмунасини курсатаётган баъзи калам сохиблари мой куйдилар, уни яхширок аланга олдиришга харакат килдилар. Шу билан бирга гарб олами, мабодо Ислом Каримов режимининг урнига бугунги кучсиз ва таркок узбек мухолифати хокимият тепасига келган такдирда хам, тез фурсатда хокимиятни гарб олами чучиётган бошка кучларга бериб куйишига хеч кандай шубха килмайдиган булди. Шу сабабдан хам улар Каримов режимининг Узбекистонда узокрок колиши тарафдори эканликларини унчалик яшираётганлари хам йук.\nБугун мухолифат ичида холис фикрловчи ва уз манфаатидан халк манфаатини юкори куя оладиганлар камайиб кетганлиги на факат мухолифатнинг, балки оддий халкнинг хам умидсиз булиб колаётганининг асосий сабабидир. Мухолифат ичида тиник фикрга эга булган хали узаро фитналар тузогига тушиб улгурмаган ёшлар етишмайди. Бугун узларини мухолифат курашида хисоблаётганлар, аник бир гоя атрофида эмас, шахслар атрофида уралашиб колдилар. Биз миллатни озод килиш гоясини деярли эсдан чикариб куйдик. Шахслар атрофида йигилиб олиб бечора халкни жон жахдимиз билан хар биримиз асоссиз, максадсиз узимиз томон огдиришга харакат килмокдамиз. Халк эса, нима килишни ва кимга эргашишни билмай тушкунлик боткогига ботгандан ботиб бормокда. Фикримизча бугун эл юрт ташвиши билан яшаётган ва узини Ватандаги мустабид тузимга мухолифатда хисоблаган хар бир киши уз ёнига ёшларни жалб килиши, уларга ишониши ва улар билан тажриба алмашишлари керак. Хеч биримизни бу дунёга боғлаб бермаган ва бугун булмаса эртага бу юрт эгалари ёшлар булишини унутмайлик. Биз кила олмаган ишлар ичида энг мухими мухолифатни бирлаштириш эди. Мухолифатни бирлаштириш деганда партияларни бир бирига кушиб юбориш эмас, балки уларнинг кучларини Каримов режимига карши каолицияда туриб курашишлари назарда тутилган эди. Лекин афсуски, ўзларини мухолифат лидерлари деб хисоблаганлар ўз ваколатларини бирлашиш ғоясига қарши ишлатиб, мавжуд тузум яна хам кучайишига сабабчи бўлдилар. Вахоланки Каримов тузимини қурқитган, вахимага соладиган энг дахшатлик нарса-бу мухолифатнинг бирлашиб, бир ягона кучга айланиши эди. Мухолифат бир сафга мустахкам бирлашсагина жамият рухланиб, мустабид тузимни агдаришга ишонч туғиларди ва мутлақо шундай булиши мумкин эди. Минг афсуски, биз кекса ёки нисбатан кекса авлод бу ишларни амалга ошира олмадик, энди эса, хамма умидимиз етишган ва етишиб келишаётган ёшлар, сизларга қолмокда. Сиз ёшлар бирлашсангиз, ўзаро жиққамушт бўлмасангиз, албатта юртни чинакамига озод қиласиз. Қадрли ёшлар, сизнинг олий максадингиз ким президент булиши эмас, балки Ватанимизда адолатли жамият, одил бошкарувли тузим қуришдан иборат бўлсагина кутилган максадга эриша оласиз. Аллоху таоло, Қуръони Каримнинг Оли Имрон сурасида сизу-бизга буюрадики, "Барчангиз Аллоҳнинг ипини маҳкам тутинг ва бўлиниб кетманг."\nҚимматли ёшлар! Сиз хақиқатан янги наслсиз, сиз келажагимиз меъмори булишингиз лозим. Сиз, мазлумликка мажбур ва махкум этилган тарихи улуғ бир халқнинг янги умидисиз. Биз кексалар замоннинг зайли билан чала коммунист, чала миллатчи,(Оллох бизни ислох этсин) чала мусулмон булиб ўсдик ва шундайлигимизча қолдик, қоламиз шекилли. Сиз эса, миллатчиликдан узоқ, тоза ва соф муслим инсон булиб, янги давр, янги замон кишилари бўлинг! Ватан, сиздан қоронғи тунларининг машъали бўлишингизни кутади. Ватан умидини оқлаш учун сизда фурсат бор, уни қўлдан чиқариб қўймассиз деб ишонамиз.\nҚадрли ватандошлар, азиз ёшлар! Олдимизда биттагина йул бор. Келинг қўлни қўлга берайлик. Умри хору-зорлик билан ўтаётган миллатимиз, юраги фарзанд доғидан зардоб бўлган оналаримиз, нокас замон қаддини буккан оталаримиз, кечагина қалбимизга ғурур берган, бугун эса бир парча нон учун динсизларга сотилаётган аёлларимизнинг номуси ва иффати учун, айни билим олиш чоғида рузғорнинг бир камини бут килиш учун мехнатга кираётган ёшларимиз, фарзандларимиз учун бутун кучимизни, имконларимизни ва ғайратимизни бирлаштирайлик! Амал ва мансаб учун эмас, дунё ёки бойлик орқасидан қувиш ниятида эмас, балки Ватаннинг чинакамига озодлиги, унинг нуфузи, фаровонлиги, мамлакатимизда адолатли тузум вужудга келтириш йулида биргалашиб курашга киришайлик! Бугун бизнинг бирлашмасликка, ўн етти йиллик парокандаликни давом эттирмоққа хаққимиз йуқ. Биз сизга қўлимизни узатдик. Биз сизнинг қўлларингизга интилмоқдамиз. Келинг қўлни қўлга берайлик Ватандош!\nАлибой Йўляхшиев мухолифатчи, Норвегия.\nЁдгор Обид, мухолифатчи, Австрия.\nСулаймон Мурод мухолифатчи, АҚШ.\nИсмоил Дадажанов мухолифатчи, Швеция.\nРафик Ганиев мухолифатчи, Швеция.\nДилсора Фозилова мухолифатчи, Канада.\nХотам Хожиматов мухолифатчи, Норвегия.\nБир нечта Узбекистонда яшовчи мухолифат фаоллари имзо чекишган, лекин уларнинг хофсизлик нуктаи назаридан исм ва шарифларини очикламасликга карор килдик.\nАзиз Ватандошлар! Ушбу мурожатнома қалбингизда Ватанга нисбатан жўшқин туйғилар уйғотган булса ажаб эмас. Она Юрт келажагига миллат тақдирига бефарқ булмаган хар бир Ватандош ушбу мурожатномани қўллаб ўз имзосини қолдириши мумкин. Сизнинг имзоингиз ва email адресингизни шу ерда қолдиришингиз мумкин.


Кеча Алишер Навоий номидаги Ўзбекистон Миллий кутубхонасида Ўзбекистон Республикаси халқ шоири Ҳалима Худойбердиева таваллудининг 70 йиллигига бағишлаб ўтказилган маросим буни яна бир карра тасдиқлади. Тадбирда вазирлик ва идоралар вакиллари, ёзувчи ҳамда шоирлар, адабиётшунослар, талаба-ёшлар, кенг жамоатчилик вакиллари қатнашди.\nПрезидентимиз Шавкат Мирзиёевнинг Фармонига биноан, ўзбек адабиётини ривожлантириш, ёш авлодни миллий ва умуминсоний ғоялар, Ватанга садоқат руҳида тарбиялаш ишига катта ҳисса қўшгани, кўп йиллик самарали ижодий фаолияти учун ҳамда таваллудининг 70 йиллиги муносабати билан Ўзбекистон Республикаси халқ шоири Ҳалима Худойбердиева “Эл-юрт ҳурмати” ордени билан тақдирланди.\nЎзбекистон Республикаси Президентининг Давлат маслаҳатчиси Х. Султонов Президентимиз Фармонини ўқиб эшиттирди ва давлатимизнинг юксак мукофотини Ҳ. Худойбердиевага тантанали равишда топширди.\nТадбирда сўзга чиққан Ўзбекистон Ёзувчилар уюшмаси раиси М. Аҳмедов, Ўзбекистон Республикаси Хотин-қизлар қўмитаси раиси ўринбосари Г. Маъруфова, “Маънавий ҳаёт” журнали бош муҳаррири Э. Шукуров, “Саодат” журнали бош муҳаррири Ф. Жалилова, таниқли шоиралар Қ. Раҳимбоева,\nҲ. Ортиқбоева, адабиётшунос Қ. Йўлдошев ҳамда бошқалар юртимизда миллий -маънавиятимизнинг узвий ва муҳим қисми бўлган адабиётни ривожлантириш, шоир ҳамда ёзувчиларимизнинг меҳнатини муносиб рағбатлантириш бўйича амалга оширилаётган кенг кўламли ишлар хусусида сўз юритишди. Ўз навбатида, Ҳалима Худойбердиева ижодий фаолиятининг ўзига хос қирралари ҳақида фикр билдиришди.\nШоира “Саодат”, “Гулистон” журналларида, “Ёзувчи” ҳамда “Янги аср авлоди” нашриётларида фаолият юритиш билан бирга, адабиётимизга, маънавиятимизга кўплаб шогирдлар етиштириб берди.\n— Шеъриятга борлиғини бағишлаган инсон ҳаётни чуқур англаб, уни янада яхши кўриб бораверади, — дейди Ўзбекистон Республикаси халқ шоири Ҳ. Худойбердиева. — Умрим давомида турли синовларга дуч келдим. Лекин ижоддан тўхтаганим йўқ. Президентимиз Шавкат Мирзиёевга адабиётга, ёзувчи ва шоирларни ҳар томонлама қўллаб-қувватлашга қаратаётган алоҳида ғамхўрлиги, камтарин меҳнатларимни юқори баҳолаб, Ватанимизнинг юксак мукофоти — “Эл-юрт ҳурмати” ордени билан тақдирлагани учун чин дилдан миннатдорлик билдираман.\nОтабек МИРСОАТОВ (ЎзА) олган сурат.\nМазкур рукндаги бошқа мақолалар: « Ибрат ва тарбия маскани\t«Нурли мангулик» »


Аукционларга чекка ҳудудлардаги ерлар қўйилган. Энди эса... - Darakchi\nСИЁСАТ 20.08.2021, 13:09\nТеглар: Аукцион, Шавкат Мирзиёев, тадбиркор, ер\nПрезидентнинг тадбиркорлар билан бўлиб ўтаётган очиқ мулоқотида навбатдаги мавзу ер ажратиш масаласи бўлди, дея хабар бермоқда “Даракчи” мухбири Сардорбек Раҳмонқулов.\nДавлат раҳбарининг таъкидлашича, қишлоқ ерлари фақат очиқ танлов асосида ижарага берилади. Бу танловд́а барча – деҳқон ҳам, фермер ҳам, агрофирма ва кластерлар ҳам, тенг шартларда иштирок этадилар. Ноқишлоқ ер майдонлари эса фақат аукцион орқали сотилади. Аксарият ҳолларда аукционга қўйилган ер майдонларининг тадбиркорга маъқул жойлардан эмас, балки олис, чекка ҳудуд́даги, инфратузилмаси бўлмаган жойлардан берилган. Яхши майдонлар эса, ҳар хил йўллар билан ҳокимлар қарори асосида, тўғридан-тўғри бериб келинган. Бундан буён, ер майдонлари фақат ва фақат очиқ-ошкора аукцион орқали хусусий мулк сифатида сотилади ёки ижарага берилади.\nШунингдек, Шавкат Мирзиёев кўпчилик тадбиркорларни ўз корхонаси жойлашган ер майдонининг тақдири эртага нима бўлади, деган саволлар қийнаётгани ҳам бор гап эканлигига тўхталиб ўтди.\n“Ушбу корхоналарнинг ҳозирда эгалик қилиш, фойдаланиш ёки ижара ҳуқуқи асосида эгаллаб турган ер майдонлари, уларга мулк қилиб расмийлаштириб берилади. Яъни, бу ерни бошқа одам сотиб ололмайди, уни хусусийлаштиришга фақат ер эгасининг ўзи ҳақли бўлади. Бунда ернинг турига қараб, унинг жойлашган ҳудудидан келиб чиқиб, ерлар имтиёзли шартлар асосида ушбу корхоналарга хусусийлаштириб берилади. Бундан кейин тадбиркорлар ердан юқори ликвидли актив ва гаров объекти сифатида фойдаланиш имкониятига эга бўладилар”, - деди президент.


Япония Россиянинг 4 та оролини Курилнинг бир қисми деб тан олишдан бош тортди 25-10-2021, 21:36 | Zamin.uz\nЯпония Россиянинг 4 та оролини Курилнинг бир қисми деб тан олишдан бош тортди\nЯпония Курил оролларига даъвогарлик қилмайди, бироқ Токио Кунашир, Итуруп, Шикотан ва Хабомаи тизмасини архипелагнинг бир қисми деб ҳисобламайди. Бу ҳақда Япония бош вазири Синдзо Абэ коммунистик партия раиси Кадзуо Сиининг парламент қуйи палатасидаги чиқишига изоҳ бериш вақтида айтиб ўтди.\n“Шимолий ҳудудлар давлатимиз суверенитети амал қилувчи ороллар ҳисобланади. Бу борада ўзгаришлар йўқ”, деб айтган Абэ.\nАбэ Япония Курилларга ҳуқуқдан 1951 йилги Сан-Франциско тинчлик сулҳига кўра воз кечгани ва унинг қайтарилишини талаб қилмаслигини айтган.\nАбэ Россия билан тинчлик келишуви тузиш истиқболлари ҳақида гапириб, ҳудудий масаланинг ҳал қилиниши Япония учун музокараларнинг бош банди ҳисобланишини таъкидлаб ўтган.\nРоссия ва Япония ўртасида тинчлик келишуви йўқлиги узоқ вақтлардан бери бу икки давлат мулоқотига путур етказиб келади. Япония 1855 йилги савдо ва чегаралар ҳақидаги икки томонлама трактатга ишора қилган ҳолда юқорида тилга олинган 4 оролга даъвогарлик қилади.\n1956 йилда Москва тинчлик келишуви тузилгандан кейин Хабомаи ва Шикотаннинг Японияга топширилиши имконияти кўриб чиқилишига рози бўлган. Собиқ иттифоқ ҳудудий баҳсларга нуқта қўйишни мўлжаллаган, бироқ Токио барча оролларга даъвогарлик қилишдан бош тортишга рози бўлмаган. Натижада келишув тузилмаган.\nМосква позициясига кўра, ушбу ороллар Иккинчи жаҳон уруши якунларига кўра собиқ иттифоқ таркибига кирган ва уларнинг Россияга тегишлилиги шубҳа остига қўйилмайди.\n2018 йил ноябрда Россия президенти Владимир Путин ва Синдзо Абэ Сингапурдаги учрашувдан кейин тинчлик келишуви ва Куриллар масаласи бўйича музокаралар жараёни тезлатилишини эълон қилишган. Айни вақтда музокаралар Токио Россияга қарши санкцияларни қўллаб-қувватлаши сабабли мураккаблашган. “Замин” янгиликларини “Одноклассники”да кузатиб боринг\nЯнгиликлар » Дунё » Япония Россиянинг 4 та оролини Курилнинг бир қисми деб тан олишдан бош тортди


Сабина — ярим финалда!\nТаиланднинг Бангкок шаҳрида теннис бўйича ўтказилаётган “Singha-BEC TERO Women Circuit” халқаро турнири ҳал қилувчи паллага кирди.\nУнда Ватанимиз шарафини ҳимоя қилаётган Сабина Шарипова зафарли одимини давом эттираяпти, дейилади Ўзбекистон Миллий Олимпия қўмитаси матбуот хизмати томонидан тарқатилган хабарда.\nЧорак финалда япониялик Канае Хисамига қарши кортга чиққан ҳамюртимиз 6:4, 6:2 ҳисобида ғалаба қозонди ва ярим финалга йўл олди. Ушбу босқичда Сабина мезбонлар вакиласи Варатчая Вонгтеанчаи билан баҳс юритади.\nКанаданинг Гуэльф шаҳрида спорт курашлари бўйича катталар ўртасида халқаро турнир бўлиб ўтди.\nМазкур мусобақада икки нафар эркин курашчимиз — Эркин Тожиметов (-61 кг.) ва Музаффар Абдураҳмонов (-74 кг.) бронза медалини қўлга киритди.\nМамлакат чемпионати бошланди\nПойтахтимизда сузиш бўйича 14 ёшгача бўлган спортчилар ўртасида Ўзбекистон чемпионати бошланди. Унда Қорақалпоғистон Республикаси, вилоятлар ва Тошкент шаҳридан 450 нафарга яқин ўғил-қиз ғолиблик учун кураш олиб бормоқда.\nТриатлон бўйича Ўзбекистон кубоги\nНавоий шаҳрида Мудофаага кўмаклашувчи “Ватанпарвар” ташкилоти марказий кенгаши томонидан триатлон спорт тури бўйича Ўзбекистон кубоги ўтказилди.\nУнда вилоятлардан келган 80 нафардан ортиқ спортчи югуриш, сузиш ва велопойга баҳсларида ўзаро куч синашди.\nЯкунда умумжамоа ҳисобида биринчи ўрин Самарқанд вилоятига насиб этди. Кейинги ўринларни Навоий ҳамда қашқадарёлик спортчилар банд этишди. Fолиб ва совриндорлар ташкилотчилар томонидан қимматбаҳо совғалар билан тақдирланди.\nҲамюртларимиз дастлабки баҳсда ғалабага эришди\nТажрибали теннисчимиз Оқгул Омонмуродова Францияда бўлиб ўтаётган нуфузли халқаро турнирнинг яккалик баҳслари биринчи даврасида ғалабага эришди.\nМезбонлар вакили Матильда Юханссонга қарши кортга чиққан ҳамюртимиз икки сет якунига кўра, 6:3, 6:4 ҳисобида муваффақият қозониб, бош соврин учун курашни давом эттирадиган бўлди. Оқгул иккинчи даврада Мэнди Минелла (Люксембург) ҳамда Аманда Каррерас (Буюк Британия) ўртасидаги учрашув ғолиби билан куч синашади.\nЎсмирлар Олимпиадасига яна бир йўлланма\nСузиш бўйича Ўзбекистон ўсмирлар терма жамоаси аъзоси Андрей Правдивцев шу йилнинг 16 — 28 август кунлари Хитойнинг Нанкин шаҳрида бўладиган II ўсмирлар Олимпиадасида иштирок этади.\nТайёргарлик вазифасини ўтайди\nБугун Сербиянинг Суботика шаҳрида бокс бўйича ёшлар ўртасида анъанавий халқаро турнир бошланади. 14 июлга қадар давом этадиган мазкур мусобақада Ўзбекистон ёшлар терма жамоаси аъзолари ҳам ғолиблик учун рингга чиқади.\nЎзбек ҳаками — жаҳон чемпионатлари рекордчиси\n36 ёшли ўзбекистонлик ФИФА рефериси Равшан Эрматов футбол бўйича жаҳон чемпионатлари финал босқичида энг кўп — тўққизта ўйинни бошқарган ҳакам сифатида рекорд ўрнатди. Бугун дунёдаги деярли барча оммавий ахборот воситалари, интернет сайтларида ана шу мазмундаги хабарлар эълон қилинган бўлиб, уларда ҳамюртимиз ҳақида илиқ фикрлар билдирилган.\nГоллар, кашфиётлар ва рекордлар\nФутбол бўйича Бразилияда бўлиб ўтаётган йигирманчи жаҳон чемпионати қизғин паллага кирди. Жумладан, нимчорак финал учрашувлари якунланиб, бош соврин учун курашни давом эттирадиган саккиз жамоа номи маълум бўлди. Айтиш жоизки, ушбу мундиаль голларга, кутилмаган натижалару шов-шувли воқеаларга бойлиги билан барча ишқибозларга завқли ва ҳаяжонли онларни туҳфа этаяпти.\nСамарқандда “Соғлом она — соғлом бола” шиори остида аёллар спорти фестивали бўлиб ўтди.\nЎзбекистон Республикаси Хотин-қизлар қўмитаси ва Самарқанд вилояти ҳокимлиги томонидан ўтказилган ушбу фестивалда шаҳар ва туманлардан келган жамоалар фаол қатнашдилар. Якунда спортнинг сузиш, енгил атлетика, стол тенниси, волейбол, гимнастика каби турлари бўйича Самарқанд шаҳри ва Қўшработ тумани спортчи аёлларининг қўли баланд келди.\nСахифа 55, барчаси 64